title: 2004/689/: Απόφαση του Συμβουλίου, της 4ης Οκτωβρίου 2004, για τη σύσταση της επιτροπής κοινωνικής προστασίας και την κατάργηση της απόφασης 2000/436/ΕΚ

text:
               13.10.2004

               EL

               Επίσημη Εφημερίδα της Ευρωπαϊκής Ένωσης

               L 314/8

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 4ης Οκτωβρίου 2004
   για τη σύσταση της επιτροπής κοινωνικής προστασίας και την κατάργηση της απόφασης 2000/436/ΕΚ
   (2004/689/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 144,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Με την ανακοίνωσή της «Συντονισμένη στρατηγική για τον εκσυγχρονισμό της κοινωνικής προστασίας» της 14ης Ιουλίου 1999, η Επιτροπή υπέβαλε προτάσεις σχετικές με την ενίσχυση της συνεργασίας στον τομέα της κοινωνικής προστασίας, μεταξύ άλλων με τη σύσταση ομάδας υπαλλήλων υψηλού επιπέδου.

               (2)

               Το Ευρωπαϊκό Κοινοβούλιο, στο ψήφισμα της 16ης Φεβρουαρίου 2000, επικρότησε την ανακοίνωση της Επιτροπής και τη δημιουργία μιας τέτοιας ομάδας.

               (3)

               Το Συμβούλιο, στα συμπεράσματά του της 17ης Δεκεμβρίου 1999 σχετικά με την ενίσχυση της συνεργασίας για τον εκσυγχρονισμό και τη βελτίωση της κοινωνικής προστασίας (2), υποστήριξε την πρόταση της Επιτροπής να συσταθεί μηχανισμός ενισχυμένης συνεργασίας, που θα αναπτυχθεί από τις εργασίες μιας ομάδας υπαλλήλων υψηλού επιπέδου, για την εφαρμογή της δράσης αυτής. Το Συμβούλιο τόνισε ότι η συνεργασία αυτή θα πρέπει να καλύπτει όλες τις μορφές κοινωνικής προστασίας και θα πρέπει να βοηθάει τα κράτη μέλη, όπου αυτό χρειάζεται, να βελτιώνουν και να ενισχύουν τα συστήματα κοινωνικής προστασίας τους σύμφωνα με τις εθνικές τους προτεραιότητες. Επίσης, υπενθύμισε την αρμοδιότητα των κρατών μελών για την οργάνωση και τη χρηματοδότηση της κοινωνικής προστασίας και υιοθέτησε τους τέσσερις γενικούς στόχους, στα πλαίσια της ευρύτερης πρόκλησης του εκσυγχρονισμού των συστημάτων κοινωνικής προστασίας, όπως τους προσδιόρισε η Επιτροπή, ήτοι: εξασφάλιση οικονομικά αποδοτικής εργασίας και ασφαλούς εισοδήματος, εξασφάλιση ασφαλών συντάξεων και βιώσιμων συνταξιοδοτικών συστημάτων, προαγωγή της κοινωνικής ένταξης και εξασφάλιση βιώσιμης υγειονομικής περίθαλψης υψηλής ποιότητας· επίσης τόνισε ότι η ισότητα μεταξύ γυναικών και ανδρών πρέπει να ενσωματωθεί σε όλες τις δραστηριότητες που αποβλέπουν στους τέσσερις αυτούς στόχους. Τέλος, το Συμβούλιο αναγνώρισε ότι τα θέματα που έχουν σχέση με τα οικονομικά είναι κοινά σε όλους τους στόχους.

               (4)

               Με τα συμπεράσματα του Ευρωπαϊκού Συμβουλίου της Λισσαβόνας, στις 23 και 24 Μαρτίου 2000 αναγνωρίστηκε η σπουδαιότητα της κοινωνικής προστασίας για την περαιτέρω ανάπτυξη και τον εκσυγχρονισμό ενός ενεργού και δυναμικού κράτους πρόνοιας στην Ευρώπη, ενώ το Συμβούλιο κλήθηκε να ενισχύσει τη συνεργασία μεταξύ κρατών μελών μέσω της ανταλλαγής εμπειριών και ορθών πρακτικών βάσει βελτιωμένων δικτύων πληροφοριών.

               (5)

               Στη Νίκαια και στις επακόλουθες συνόδους του, το Ευρωπαϊκό Συμβούλιο ενέκρινε τακτικά τις εργασίες της επιτροπής κοινωνικής προστασίας για την προώθηση της ανταλλαγής εμπειριών σε κοινοτικό επίπεδο όσον αφορά την κοινωνική προστασία.

               (6)

               Η επιτροπή κοινωνικής προστασίας που συγκροτήθηκε με την απόφαση 2000/436/ΕΚ του Συμβουλίου της 29ης Ιουνίου 2000 (3) απέδειξε σαφώς τη χρησιμότητά της ως συμβουλευτικό όργανο τόσο του Συμβουλίου όσο και της Επιτροπής και συνέβαλε ενεργώς στην ανάπτυξη της ανοικτής μεθόδου συντονισμού όπως ορίσθηκε από το Ευρωπαϊκό Συμβούλιο της Λισσαβόνας.

               (7)

               Μετά την έναρξη ισχύος της συνθήκης της Νίκαιας την 1η Φεβρουαρίου 2003, μια επιτροπή κοινωνικής προστασίας με πρόσθετα καθήκοντα θα πρέπει να αντικαταστήσει την υφιστάμενη επιτροπή με την ίδια ονομασία, ώστε να καταστεί δυνατή η συνέχιση του έργου της. Ως εκ τούτου, η απόφαση 2000/436/ΕΚ θα πρέπει να καταργηθεί από την ημερομηνία κατά την οποία αναλαμβάνει καθήκοντα η νέα επιτροπή κοινωνικής προστασίας,

         ΑΠΟΦΑΣΙΖΕΙ:
   Άρθρο 1
   1.   Συγκροτείται επιτροπή κοινωνικής προστασίας (καλούμενη στο εξής «η επιτροπή») με συμβουλευτικό χαρακτήρα, για να προαγάγει τη συνεργασία μεταξύ των κρατών μελών και με την Επιτροπή σε θέματα πολιτικών κοινωνικής προστασίας, με πλήρη συμμόρφωση προς τη συνθήκη και λαμβάνοντας δεόντως υπόψη τις εξουσίες των θεσμικών οργάνων και των οργανισμών της Κοινότητας.
   2.   Τα καθήκοντα της επιτροπής είναι τα ακόλουθα:

               α)

               να παρακολουθεί την κοινωνική κατάσταση και την εξέλιξη των πολιτικών κοινωνικής προστασίας στα κράτη μέλη και στην Κοινότητα·

               β)

               να διευκολύνει την ανταλλαγή πληροφοριών, εμπειριών και ορθών πρακτικών μεταξύ των κρατών μελών και της Επιτροπής·

               γ)

               με την επιφύλαξη του άρθρου 207 της συνθήκης, να εκπονεί εκθέσεις, να διατυπώνει γνώμες ή να αναλαμβάνει άλλες δραστηριότητες στους τομείς της αρμοδιότητάς της, κατόπιν αιτήσεως του Συμβουλίου ή της Επιτροπής ή εξ ιδίας πρωτοβουλίας.

         3.   Η επιτροπή συνεργάζεται, όπου χρειάζεται, με άλλα αρμόδια όργανα και επιτροπές που ασχολούνται με θέματα κοινωνικής και οικονομικής πολιτικής, όπως είναι η επιτροπή απασχόλησης και η επιτροπή οικονομικής πολιτικής.
   4.   Για την εκπλήρωση της εντολής της, η επιτροπή αναπτύσσει κατάλληλες επαφές με τους κοινωνικούς εταίρους και τις κοινωνικές μη κυβερνητικές οργανώσεις, λαμβάνοντας υπόψη τους αντίστοιχους ρόλους τους και τις ευθύνες τους στον τομέα της κοινωνικής προστασίας. Το Ευρωπαϊκό Κοινοβούλιο θα ενημερώνεται σχετικά με τη δραστηριότητα της επιτροπής.
   Άρθρο 2
   1.   Η επιτροπή αποτελείται από δύο αντιπροσώπους οι οποίοι διορίζονται από κάθε κράτος μέλος και δύο αντιπροσώπους της Επιτροπής. Οι αντιπρόσωποι μπορούν να επικουρούνται από δύο αναπληρωτές.
   Τα κράτη μέλη και η Επιτροπή εξασφαλίζουν κατά τον καλύτερο δυνατό τρόπο την ισορροπία μεταξύ των δύο φύλων στη σύνθεση των αντιπροσωπειών.
   2.   Η επιτροπή μπορεί να απευθύνεται σε εξωτερικούς εμπειρογνώμονες όταν η ημερήσια διάταξη το επιβάλλει.
   3.   Η επιτροπή αναπτύσσει επαφές με αντιπροσώπους των υποψήφιων χωρών.
   Άρθρο 3
   1.   Η επιτροπή εκλέγει τον (την) πρόεδρό της μεταξύ των αντιπροσώπων των κρατών μελών για μη ανανεώσιμη θητεία διάρκειας δύο ετών.
   Ο (η) πρόεδρος επικουρείται από τέσσερις αντιπροέδρους, δύο εκ των οποίων εκλέγονται από την επιτροπή μεταξύ των μελών της για διετή θητεία. Ο τρίτος είναι αντιπρόσωπος του κράτους μέλους που ασκεί την προεδρία του Συμβουλίου και ο τέταρτος είναι αντιπρόσωπος του κράτους μέλους που θα ασκήσει την επόμενη προεδρία.
   2.   Ο (η) πρόεδρος συγκαλεί την επιτροπή με δική του (της) πρωτοβουλία ή μετά από αίτηση των μισών τουλάχιστον μελών της επιτροπής.
   3   Η επιτροπή καταρτίζει τον εσωτερικό της κανονισμό. Οι δαπάνες επιστρέφονται σύμφωνα με τους ισχύοντες διοικητικούς κανόνες.
   4.   Η Επιτροπή παρέχει αναλυτική και οργανωτική υποστήριξη στην επιτροπή. Ορίζει ως γραμματέα ένα μέλος του προσωπικού της, το οποίο ενεργεί βάσει οδηγιών της επιτροπής όταν την επικουρεί στην εκτέλεση των καθηκόντων της.
   Η Επιτροπή συνεργάζεται με τη Γενική Γραμματεία του Συμβουλίου όσον αφορά τη διεξαγωγή των συνεδριάσεων.
   Άρθρο 4
   Η επιτροπή μπορεί να αναθέτει τη μελέτη συγκεκριμένων θεμάτων στα αναπληρωματικά της μέλη ή να δημιουργεί ομάδες εργασίας για τον σκοπό αυτό. Στις περιπτώσεις αυτές, η προεδρία ασκείται είτε από μέλος είτε από αναπληρωματικό μέλος της επιτροπής ή από υπάλληλο της Επιτροπής που διορίζει η επιτροπή.
   Οι ομάδες εργασίας μπορούν να ζητούν να συνδράμονται από εμπειρογνώμονες.
   Άρθρο 5
   Η απόφαση 2000/436/ΕΚ καταργείται από την ημερομηνία της πρώτης συνεδρίασης της επιτροπής. Η πρώτη συνεδρίαση της επιτροπής θα πραγματοποιηθεί το αργότερο τέσσερις μήνες από την ημερομηνία έκδοσης της παρούσας απόφασης.

      Λουξεμβούργο, 4 Οκτωβρίου 2004.

            Για το Συμβούλιο

            Ο Πρόεδρος

         A. J. DE GEUS

      (1)  Γνώμη που διατυπώθηκε στις 10 Φεβρουαρίου 2004 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ C 8 της 12.1.2000, σ. 7.

      (3)  ΕΕ L 172 της 12.7.2000, σ. 26.


title: 2005/845/Ευρατόμ: Απόφαση της Επιτροπής, της  25ης Νοεμβρίου 2005 , για την προσχώρηση της Ευρωπαϊκής Κοινότητας Ατομικής Ενέργειας στη σύμβαση για την παροχή βοήθειας σε περίπτωση πυρηνικού ατυχήματος ή σε περίπτωση εκτάκτου κινδύνου από ακτινοβολίες

text:
               30.11.2005

               EL

               Επίσημη Εφημερίδα της Ευρωπαϊκής Ένωσης

               L 314/27

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 25ης Νοεμβρίου 2005
   για την προσχώρηση της Ευρωπαϊκής Κοινότητας Ατομικής Ενέργειας στη σύμβαση για την παροχή βοήθειας σε περίπτωση πυρηνικού ατυχήματος ή σε περίπτωση εκτάκτου κινδύνου από ακτινοβολίες
   (2005/845/Ευρατόμ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερη παράγραφος,
   την απόφαση του Συμβουλίου, της 23ης Μαΐου 2005, με την οποία εγκρίθηκε η σύναψη της σύμβασης για την παροχή βοήθειας σε περίπτωση πυρηνικού ατυχήματος ή σε περίπτωση εκτάκτου κινδύνου από ακτινοβολίες,
   Εκτιμώντας τα ακόλουθα:

               (1)

               Είκοσι τρία κράτη μέλη αποτελούν συμβαλλόμενα μέρη της σύμβασης για την παροχή βοήθειας σε περίπτωση πυρηνικού ατυχήματος ή σε περίπτωση εκτάκτου κινδύνου από ακτινοβολίες.

               (2)

               Η Ευρωπαϊκή Κοινότητα Ατομικής Ενέργειας είναι σκόπιμο να προσχωρήσει στη σύμβαση για την παροχή βοήθειας σε περίπτωση πυρηνικού ατυχήματος ή σε περίπτωση εκτάκτου κινδύνου από ακτινοβολίες,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, εξ ονόματος της Ευρωπαϊκής Κοινότητας Ατομικής Ενέργειας, η προσχώρηση στη σύμβαση για την παροχή βοήθειας σε περίπτωση πυρηνικού ατυχήματος ή σε περίπτωση εκτάκτου κινδύνου από ακτινοβολίες.
   Στην παρούσα απόφαση επισυνάπτονται το κείμενο της σύμβασης για την παροχή βοήθειας σε περίπτωση πυρηνικού ατυχήματος ή σε περίπτωση εκτάκτου κινδύνου από ακτινοβολίες και η δήλωση της Ευρωπαϊκής Κοινότητας Ατομικής Ενέργειας σύμφωνα με τις διατάξεις του άρθρου 14 παράγραφος 5 στοιχείο γ) της εν λόγω σύμβασης.
   Άρθρο 2
   Η πράξη προσχώρησης κατατίθεται στον γενικό διευθυντή του Διεθνούς Οργανισμού Ατομικής Ενέργειας, θεματοφύλακα της σύμβασης για την παροχή βοήθειας σε περίπτωση πυρηνικού ατυχήματος ή σε περίπτωση εκτάκτου κινδύνου από ακτινοβολίες, το συντομότερο δυνατό μετά την έκδοση της παρούσας απόφασης, με επιστολή υπογεγραμμένη από τον επικεφαλής της αντιπροσωπείας της Ευρωπαϊκής Επιτροπής στους διεθνείς οργανισμούς στη Βιέννη.

      Βρυξέλλες, 25 Νοεμβρίου 2005.

            Για την Επιτροπή

         Andris PIEBALGS

            Μέλος της Επιτροπής

   Δήλωση αναφερόμενη στο άρθρο 14 παράγραφος 5 στοιχείο γ) της σύμβασης για την παροχή βοήθειας σε περίπτωση πυρηνικού ατυχήματος ή σε περίπτωση εκτάκτου κινδύνου από ακτινοβολίες
   Η Κοινότητα έχει αρμοδιότητες, τις οποίες μοιράζεται με τα κράτη μέλη της, σε θέματα παροχής βοήθειας σε περίπτωση έκτακτου κινδύνου από ακτινοβολίες, κατά την έκταση που προβλέπεται από το άρθρο 2 στοιχείο β) και από τις σχετικές διατάξεις του τίτλου ΙΙ κεφάλαιο 3, με τίτλο «Η προστασία της υγείας», της συνθήκης για την ίδρυση της Ευρωπαϊκής Κοινότητας Ατομικής Ενέργειας.
    ---documentbreak---

               30.11.2005

               EL

               Επίσημη Εφημερίδα της Ευρωπαϊκής Ένωσης

               L 314/28

         ΣΫΜΒΑΣΗ ΓΙΑ ΤΗΝ ΠΑΡΟΧΉ ΒΟΉΘΕΙΑΣ ΣΕ ΠΕΡΊΠΤΩΣΗ ΠΥΡΗΝΙΚΟΫ ΑΤΥΧΉΜΑΤΟΣ Ή ΣΕ ΠΕΡΊΠΤΩΣΗ ΕΚΤΆΚΤΟΥ ΚΙΝΔΫΝΟΥ ΑΠΌ ΑΚΤΙΝΟΒΟΛΊΕΣ
   ΤΑ ΚΡΑΤΗ ΜΕΡΗ ΤΗΣ ΠΑΡΟΥΣΑΣ ΣΥΜΒΑΣΗΣ,
   ΓΝΩΡΙΖΟΝΤΑΣ ότι σε ορισμένα κράτη διεξάγονται πυρηνικές δραστηριότητες,
   ΣΗΜΕΙΩΝΤΑΣ ότι έχουν ληφθεί και λαμβάνονται εκτενή μέτρα για την κατοχύρωση υψηλού επιπέδου ασφάλειας στις πυρηνικές δραστηριότητες, με σκοπό την πρόληψη των πυρηνικών ατυχημάτων και την ελαχιστοποίηση των επιπτώσεων οιουδήποτε πυρηνικού ατυχήματος,
   ΕΠΙΘΥΜΩΝΤΑΣ να ενισχύσουν περαιτέρω τη διεθνή συνεργασία υπέρ της ασφαλούς ανάπτυξης και χρήσης της πυρηνικής ενέργειας,
   ΑΝΑΓΝΩΡΙΖΟΝΤΑΣ την αναγκαιότητα καθιέρωσης ενός διεθνούς πλαισίου το οποίου θα διευκολύνει την ταχεία παροχή βοήθειας σε περίπτωση πυρηνικού ατυχήματος ή εκτάκτου κινδύνου από ακτινοβολίες, κατά τρόπο ώστε να μετριάζονται οι επιπτώσεις τους,
   ΕΠΙΣΗΜΑΙΝΟΝΤΑΣ τη χρησιμότητα των διμερών και πολυμερών διακανονισμών αμοιβαίας βοήθειας στον συγκεκριμένο τομέα,
   ΣΗΜΕΙΩΝΟΝΤΑΣ τις δραστηριότητες κατάρτισης κατευθυντήριων γραμμών που αναπτύσσει ο Διεθνής Οργανισμός Ατομικής Ενέργειας για τους διακανονισμούς έκτακτης αμοιβαίας βοήθειας σε περίπτωση πυρηνικού ατυχήματος ή εκτάκτου κινδύνου από ακτινοβολίες,
   ΣΥΜΦΩΝΗΣΑΝ τα ακόλουθα:
   Άρθρο 1
   Γενικές διατάξεις
   1.   Τα κράτη μέρη συνεργάζονται μεταξύ τους και με τον Διεθνή Οργανισμό Ατομικής Ενέργειας (εφεξής «Οργανισμός») σύμφωνα με τις διατάξεις της παρούσας σύμβασης για να διευκολύνουν την ταχεία παροχή βοήθειας σε περίπτωση πυρηνικού ατυχήματος ή εκτάκτου κινδύνου από ακτινοβολίες με σκοπό την ελαχιστοποίηση των επιπτώσεων τέτοιων συμβάντων και την προστασία της ζωής, της ιδιοκτησίας και του περιβάλλοντος από τις συνέπειες των διαρροών ραδιενεργών ουσιών.
   2.   Για να διευκολύνουν αυτή τη συνεργασία, τα κράτη μέρη δύνανται να συνομολογούν διμερείς ή/και πολυμερείς διακανονισμούς, κατά περίπτωση, με σκοπό την πρόληψη ή την ελαχιστοποίηση των σωματικών βλαβών και υλικών ζημιών που δύναται να προκληθούν σε περίπτωση πυρηνικού ατυχήματος ή εκτάκτου κινδύνου από ακτινοβολίες.
   3.   Τα κράτη μέρη ζητούν από τον Οργανισμό, ο οποίος ενεργεί σύμφωνα με το καταστατικό του, να καταβάλει κάθε δυνατή προσπάθεια σύμφωνα με τις διατάξεις της παρούσας σύμβασης ώστε να προωθήσει, να διευκολύνει και να υποστηρίξει τη συνεργασία μεταξύ κρατών μερών που προβλέπει η παρούσα σύμβαση.
   Άρθρο 2
   Παροχή βοήθειας
   1.   Όταν ένα κράτος μέρος χρειάζεται βοήθεια σε περίπτωση πυρηνικού ατυχήματος ή εκτάκτου κινδύνου από ακτινοβολίες, ανεξαρτήτως εάν η πηγή του ατυχήματος ή του εκτάκτου κινδύνου βρίσκεται στο έδαφός του, υπόκειται στη δικαιοδοσία ή τον έλεγχό του ή όχι, δύναται να ζητήσει σχετική βοήθεια από οιοδήποτε άλλο κράτος μέρος, απευθείας ή μέσω του Οργανισμού, καθώς και από τον Οργανισμό ή, κατά περίπτωση, από άλλους διεθνείς διακυβερνητικούς οργανισμούς (εφεξής «διεθνείς οργανισμοί»).
   2.   Το κράτος μέρος που ζητεί βοήθεια προσδιορίζει το είδος και την έκταση της βοήθειας που χρειάζεται και, εφόσον είναι εφικτό, διαβιβάζει στο παρέχον βοήθεια μέρος τις πληροφορίες που το τελευταίο χρειάζεται ώστε να υπολογίσει κατά πόσον είναι σε θέση να ανταποκριθεί στο αίτημα βοήθειας. Σε περίπτωση που το κράτος μέρος που ζητεί βοήθεια δεν είναι δυνατό να προσδιορίσει το είδος και την έκταση της βοήθειας που χρειάζεται, το κράτος μέρος που ζητεί βοήθεια και το μέρος που παρέχει βοήθεια καθορίζουν, κατόπιν μεταξύ τους διαβουλεύσεων, το είδος και την έκταση της απαιτούμενης βοήθειας.
   3.   Κάθε κράτος μέρος στο οποίο απευθύνεται αντίστοιχο αίτημα βοήθειας αποφασίζει ταχέως και γνωστοποιεί στο αιτούν κράτος μέρος, απευθείας ή μέσω του Οργανισμού, κατά πόσον είναι σε θέση να προσφέρει την αιτούμενη βοήθεια και την έκταση και τους όρους της βοήθειας που δύναται να παρέχει.
   4.   Τα κράτη μέρη προσδιορίζουν, εντός των ορίων των δυνατοτήτων τους, και κοινοποιούν στον Οργανισμό τους ειδικούς, τον εξοπλισμό και τα υλικά που είναι σε θέση να διαθέσουν για την παροχή βοήθειας σε άλλα κράτη μέρη σε περίπτωση πυρηνικού ατυχήματος ή εκτάκτου κινδύνου από ακτινοβολίες, καθώς και τους όρους, και δη χρηματοοικονομικούς, υπό τους οποίους είναι δυνατή η παροχή τέτοιας βοήθειας.
   5.   Κάθε κράτος μέρος δύναται να ζητήσει βοήθεια η οποία αφορά την ιατροφαρμακευτική περίθαλψη ή την προσωρινή μετεγκατάσταση στο έδαφος άλλου κράτους μέρους προσώπων που έχουν υποστεί τις συνέπειες πυρηνικού ατυχήματος ή εκτάκτου κινδύνου από ακτινοβολίες.
   6.   Ο Οργανισμός ανταποκρίνεται, σύμφωνα με το καταστατικό του και τις διατάξεις της παρούσας σύμβασης, σε αίτημα βοήθειας κράτους μέρους ή κράτους μέλους σε περίπτωση πυρηνικού ατυχήματος ή εκτάκτου κινδύνου από ακτινοβολίες, ως εξής:

               α)

               χορηγεί τους κατάλληλους πόρους που διατίθενται για τον σκοπό αυτό·

               β)

               διαβιβάζει αμελλητί το αίτημα σε άλλα κράτη και διεθνείς οργανισμούς οι οποίοι, σύμφωνα με τις πληροφορίες που διαθέτει ο Οργανισμός, διαθέτουν ενδεχομένως τους αναγκαίους πόρους και

               γ)

               εφόσον το ζητήσει το αιτούν κράτος, συντονίζει σε διεθνές επίπεδο τη βοήθεια που διατίθεται στο πλαίσιο αυτό.

         Άρθρο 3
   Διεύθυνση και έλεγχος της βοήθειας
   Εκτός αν άλλως συμφωνηθεί:

               α)

               η γενική διεύθυνση, ο έλεγχος, ο συντονισμός και η επίβλεψη της βοήθειας στο έδαφος του κράτους που ζητεί τη βοήθεια ανήκουν στην ευθύνη του κράτους αυτού. Το μέρος που παρέχει βοήθεια οφείλει, όταν η βοήθεια περιλαμβάνει διάθεση προσωπικού, να ορίσει σε διαβούλευση με το αιτούν κράτος το πρόσωπο που θα είναι επικεφαλής της άμεσης επιχειρησιακής επίβλεψης του προσωπικού και του εξοπλισμού που το ίδιο παρέχει. Το πρόσωπο που ορίζεται για τον σκοπό αυτό θα πρέπει να ασκεί τα σχετικά καθήκοντα επίβλεψης σε συνεργασία με τις αρμόδιες αρχές του αιτούντος κράτους·

               β)

               το αιτούν κράτος παρέχει, εντός των ορίων των δυνατοτήτων του, τοπικές διευκολύνσεις και υπηρεσίες για την ορθή και αποτελεσματική διοικητική διαχείριση της βοήθειας. Εξασφαλίζει επίσης την προστασία του προσωπικού, του εξοπλισμού και των υλικών που έχουν μεταφερθεί στο έδαφός του από το μέρος, ή για λογαριασμό του μέρους, που παρέχει τη βοήθεια για τον σκοπό αυτό·

               γ)

               η κυριότητα του εξοπλισμού και των υλικών που παρέχει το ένα ή το άλλο μέρος κατά τα χρονικά διαστήματα παροχής βοήθειας παραμένει αμετάβλητη, εξασφαλίζεται δε η επιστροφή του εν λόγω εξοπλισμού και υλικών·

               δ)

               κάθε κράτος μέρος που παρέχει βοήθεια, ανταποκρινόμενο σε αίτημα υποβληθέν δυνάμει του άρθρου 2 παράγραφος 5, συντονίζει τη βοήθεια αυτή εντός του εδάφους του.

         Άρθρο 4
   Αρμόδιες αρχές και σημεία επαφών
   1.   Κάθε κράτος μέρος γνωστοποιεί στον Οργανισμό και στα λοιπά κράτη μέρη, απευθείας ή μέσω του Οργανισμού, τις οικείες αρμόδιες αρχές και το σημείο επαφών που είναι εξουσιοδοτημένο να υποβάλλει και να παραλαμβάνει αιτήματα βοήθειας και να δέχεται προσφορές βοήθειας. Τα σημεία επαφών και ένα αρμόδιο κλιμάκιο του Οργανισμού λειτουργούν σε μόνιμη βάση.
   2.   Κάθε κράτος μέρος ενημερώνει αμελλητί τον Οργανισμό σχετικά με οιαδήποτε τροποποίηση των πληροφοριακών στοιχείων που προβλέπονται στην παράγραφο 1.
   3.   Ο Οργανισμός διαβιβάζει τακτικά και εγκαίρως τις πληροφορίες που προβλέπονται στις παραγράφους 1 και 2 στα κράτη μέρη, στα κράτη μέλη και στους κατάλληλους διεθνείς οργανισμούς.
   Άρθρο 5
   Καθήκοντα του Οργανισμού
   Τα κράτη μέρη ζητούν από τον Οργανισμό, σύμφωνα με την παράγραφο 3 του άρθρου 1 και υπό την επιφύλαξη των άλλων διατάξεων της παρούσας σύμβασης, να:

               α)

               συλλέγει και διαβιβάζει στα κράτη μέρη και στα κράτη μέλη πληροφορίες σχετικά με:

                           i)

                           τους ειδικούς, τον εξοπλισμό και τα υλικά που είναι δυνατό να διατεθούν σε περίπτωση πυρηνικών ατυχημάτων ή εκτάκτων κινδύνων από ακτινοβολίες,

                           ii)

                           μεθοδολογίες, τεχνικές, και διαθέσιμα ερευνητικά αποτελέσματα, χρήσιμα για τις παρεμβάσεις αντιμετώπισης πυρηνικών ατυχημάτων ή εκτάκτων κινδύνων από ακτινοβολίες·

               β)

               παρέχει βοήθεια σε κράτος μέρος ή κράτος μέλος που το ζητεί, με τους κάτωθι ή άλλους κατάλληλους τρόπους:

                           i)

                           εκπονεί σχέδια έκτακτης ανάγκης για την αντιμετώπιση πυρηνικών ατυχημάτων ή εκτάκτων ραδιολογικών περιστατικών, καθώς και σχετική νομοθεσία,

                           ii)

                           αναπτύσσει κατάλληλα προγράμματα εκπαίδευσης προσωπικού στην αντιμετώπιση πυρηνικών ατυχημάτων και έκτακτων κινδύνων από ακτινοβολίες,

                           iii)

                           διαβιβάζει τα αιτήματα βοήθειας και σχετικές πληροφορίες σε περίπτωση πυρηνικού ατυχήματος ή εκτάκτου κινδύνου από ακτινοβολίες,

                           iv)

                           αναπτύσσει κατάλληλα προγράμματα, διαδικασίες και πρότυπα παρακολούθησης της ακτινοβολίας,

                           v)

                           διενεργεί μελέτες εφικτότητας-σκοπιμότητας της καθιέρωσης κατάλληλων συστημάτων παρακολούθησης και ελέγχου της ακτινοβολίας·

               γ)

               θέτει στη διάθεση κράτους μέρους ή κράτους μέλους που ζητεί βοήθεια σε περίπτωση πυρηνικού ατυχήματος ή εκτάκτου κινδύνου από ακτινοβολίες κατάλληλους πόρους με σκοπό τη διενέργεια αρχικής αποτίμησης του πυρηνικού ατυχήματος ή της κατάστασης έκτακτης ανάγκης·

               δ)

               προσφέρει τις καλές του υπηρεσίες στα κράτη μέρη και τα κράτη μέλη σε περίπτωση πυρηνικού ατυχήματος ή εκτάκτου κινδύνου από ακτινοβολίες·

               ε)

               αναλαμβάνει και ασκεί καθήκοντα συνδέσμου με τους κατάλληλους διεθνείς οργανισμούς ώστε να λαμβάνει και να ανταλλάσσει χρήσιμες πληροφορίες και δεδομένα, και διαβιβάζει κατάλογο των οργανισμών αυτών στα κράτη μέρη, στα κράτη μέλη και στους προαναφερόμενους οργανισμούς.

         Άρθρο 6
   Εμπιστευτικότητα και δημόσιες δηλώσεις
   1.   Το κράτος που ζητεί βοήθεια και το μέρος που παρέχει βοήθεια τηρούν την εμπιστευτικότητα των πληροφοριών που τίθενται ως εμπιστευτικές στη διάθεσή τους στο πλαίσιο της βοήθειας σε περίπτωση πυρηνικού ατυχήματος ή εκτάκτου κινδύνου από ακτινοβολίες. Οι πληροφορίες αυτές χρησιμοποιούνται αποκλειστικά και μόνο για τους σκοπούς της συμπεφωνημένης βοήθειας.
   2.   Το μέρος που παρέχει βοήθεια καταβάλλει κάθε δυνατή προσπάθεια συντονισμού με το αιτούν κράτος πριν από οιαδήποτε παροχή πληροφοριών στο κοινό σχετικά με τη βοήθεια που παρέχεται συνεπεία πυρηνικού ατυχήματος ή εκτάκτου κινδύνου από ακτινοβολίες.
   Άρθρο 7
   Επιστροφή εξόδων
   1.   Οιοδήποτε μέρος παρέχει βοήθεια δύναται να προσφέρει τη βοήθεια αυτή δωρεάν στο αιτούν κράτος. Το μέρος που παρέχει βοήθεια, πριν αποφασίσει αν θα προσφέρει τη βοήθεια δωρεάν ή όχι, λαμβάνει υπόψη:

               α)

               τη φύση του πυρηνικού ατυχήματος ή του εκτάκτου κινδύνου από ακτινοβολίες·

               β)

               τον τόπο προέλευσης του πυρηνικού ατυχήματος ή του έκτακτου ραδιολογικού κινδύνου·

               γ)

               τις ανάγκες των αναπτυσσόμενων χωρών·

               δ)

               τις ιδιαίτερες ανάγκες των χωρών που δεν διαθέτουν πυρηνικές εγκαταστάσεις· και

               ε)

               άλλους σχετικούς παράγοντες.

         2.   Όταν μέρος ή το σύνολο της βοήθειας παρέχεται έναντι οικονομικού ανταλλάγματος υπό μορφή επιστροφής εξόδων, το κράτος που ζητεί βοήθεια επιστρέφει στο μέρος που παρέχει βοήθεια τα έξοδα των υπηρεσιών προσώπων ή οργανισμών που ενεργούν για λογαριασμό του μέρους που παρέχει βοήθεια, καθώς και όλα τα έξοδα που συνδέονται με τη βοήθεια στον βαθμό που αυτά δεν καλύπτονται άμεσα από το αιτούν τη βοήθεια κράτος. Εκτός αν άλλως συμφωνηθεί, η επιστροφή των εξόδων πραγματοποιείται σύντομα μετά την υποβολή αιτήματος επιστροφής εξόδων από το μέρος που παρέχει βοήθεια στο αιτούν τη βοήθεια κράτος και, σε ό,τι αφορά έξοδα άλλα πλην των τοπικών, είναι ελεύθερα μεταβιβάσιμη.
   3.   Παρά τις διατάξεις της παραγράφου 2, το μέρος που παρέχει βοήθεια δύναται ανά πάσα στιγμή να παραιτηθεί, ή να παραχωρήσει αναβολή, της επιστροφής μέρους ή του συνόλου των εξόδων. Πριν αποφασίσουν οιαδήποτε σχετική παραίτηση ή αναβολή, τα μέρη που παρέχουν βοήθεια λαμβάνουν δεόντως υπόψη τις ανάγκες των αναπτυσσόμενων χωρών.
   Άρθρο 8
   Προνόμια, ασυλίες και διευκολύνσεις
   1.   Το κράτος που ζητεί βοήθεια παραχωρεί στο προσωπικό του μέρους που παρέχει βοήθεια και στο προσωπικό που ενεργεί για λογαριασμό του μέρους που παρέχει βοήθεια, τα προνόμια, τις ασυλίες και διευκολύνσεις που είναι αναγκαία για την εκτέλεση των καθηκόντων παροχής βοήθειας.
   2.   Το κράτος που ζητεί βοήθεια παραχωρεί στο προσωπικό του μέρους που παρέχει βοήθεια και στο προσωπικό που ενεργεί για λογαριασμό του μέρους που παρέχει βοήθεια, το οποίο έχει γνωστοποιηθεί και γίνει δεκτό από το κράτος που ζητεί βοήθεια, τα εξής προνόμια και ασυλίες:

               α)

               ασυλία από σύλληψη, προσωπική κράτηση και νομική διαδικασία, περιλαμβανομένης της ποινικής, αστικής και διοικητικής δικαιοδοσίας του αιτούντος τη βοήθεια κράτους, για πράξεις ή παραλείψεις κατά την εκτέλεση των καθηκόντων τους και

               β)

               απαλλαγή από φόρους, δασμούς ή άλλες επιβαρύνσεις, εξαιρουμένων εκείνων που ενσωματώνονται κανονικά στην τιμή των εμπορευμάτων ή που καταβάλλονται για παρασχεθείσες υπηρεσίες σε σχέση με την εκτέλεση των καθηκόντων παροχής βοήθειας.

         3.   Το κράτος που ζητεί βοήθεια:

               α)

               παραχωρεί στο μέρος που παρέχει βοήθεια απαλλαγή από φόρους, δασμούς ή άλλες επιβαρύνσεις για τον εξοπλισμό και τα αγαθά που το τελευταίο εισάγει, για τους σκοπούς της παροχής βοήθειας, στο έδαφος του κράτους που ζητεί βοήθεια και

               β)

               παραχωρεί ασυλία από κατακράτηση, κατάσχεση ή επίταξη των εν λόγω στοιχείων εξοπλισμού και αγαθών.

         4.   Το κράτος που ζητεί βοήθεια διασφαλίζει την επιστροφή του εν λόγω εξοπλισμού και αγαθών. Εφόσον το ζητήσει το παρέχον τη βοήθεια μέρος, το κράτος που ζητεί βοήθεια διασφαλίζει, εντός των ορίων των δυνατοτήτων του, την απαιτούμενη απορρύπανση του ανακτήσιμου εξοπλισμού βοήθειας πριν από την επιστροφή του.
   5.   Το κράτος που ζητεί βοήθεια διευκολύνει την είσοδο και παραμονή στο εθνικό του έδαφος, καθώς και την αποχώρηση από αυτό, του προσωπικού που έχει ανακοινωθεί κατ'εφαρμογή της παραγράφου 2 και του εξοπλισμού και των αγαθών που διατίθενται για τους σκοπούς της παροχής βοήθειας.
   6.   Καμία διάταξη του παρόντος άρθρου δεν υποχρεώνει το κράτος που ζητεί βοήθεια να παραχωρήσει σε υπηκόους ή μόνιμους κατοίκους του τα προνόμια και τις ασυλίες που προβλέπονται στις προηγούμενες παραγράφους.
   7.   Υπό την επιφύλαξη των προνομίων και ασυλιών, οι απολαύοντες προνομίων και ασυλιών δυνάμει του παρόντος άρθρου είναι υποχρεωμένοι να σέβονται τους νόμους και τους κανονισμούς του κράτους που ζητεί βοήθεια. Είναι επίσης υποχρεωμένοι να απέχουν οιασδήποτε ανάμειξης στις εσωτερικές υποθέσεις του αιτούντος τη βοήθεια κράτους.
   8.   Καμία διάταξη του παρόντος άρθρου δεν θίγει τα δικαιώματα και τις υποχρεώσεις που συνδέονται με προνόμια και ασυλίες τα οποία παραχωρούνται κατ’ εφαρμογή άλλων διεθνών συμφωνιών ή των κανόνων του διεθνούς εθιμικού δικαίου.
   9.   Κατά τη στιγμή της υπογραφής, κύρωσης, αποδοχής ή έγκρισης της παρούσας σύμβασης ή προσχώρησης σ’ αυτήν, ένα κράτος δύναται να δηλώσει ότι δεν θεωρεί ότι δεσμεύεται, πλήρως ή εν μέρει, από τις διατάξεις των παραγράφων 2 και 3.
   10.   Ένα κράτος μέρος το οποίο έχει κάνει δήλωση σύμφωνα με την παράγραφο 9 δύναται ανά πάσα στιγμή να την ανακαλέσει μέσω κοινοποίησης προς τον θεματοφύλακα.
   Άρθρο 9
   Διέλευση προσωπικού, εξοπλισμού και αγαθών
   Κάθε κράτος μέρος μεριμνά, κατ’ αίτηση κράτους που ζητεί βοήθεια ή μέρους που παρέχει βοήθεια, ώστε να διευκολύνει τη διέλευση από το έδαφός του, με προορισμό ή προέλευση το κράτος που ζητεί βοήθεια, προσωπικού, εξοπλισμού και αγαθών για τα οποία έχει ειδοποιηθεί δεόντως και τα οποία εξυπηρετούν τους σκοπούς της βοήθειας.
   Άρθρο 10
   Απαιτήσεις και αποζημιώσεις
   1.   Τα κράτη μέρη συνεργάζονται στενά ώστε να διευκολύνουν την επίλυση των δικαστικών διαφορών και απαιτήσεων σύμφωνα με τις διατάξεις του παρόντος άρθρου.
   2.   Εκτός αν άλλως συμφωνηθεί, στις περιπτώσεις θανάτου ή σωματικής βλάβης προσώπων, ζημίας ή απώλειας αγαθών ή ζημίας του περιβάλλοντος, που έχει προκληθεί κατά την παροχή της αιτηθείσας βοήθειας στο έδαφός του ή σε άλλη περιοχή υπό τη δικαιοδοσία ή τον έλεγχό του, το κράτος που ζητεί βοήθεια:

               α)

               δεν κινεί νομική διαδικασία κατά του μέρους που παρέχει βοήθεια ή κατά προσώπων ή άλλων νομικών οντοτήτων που ενεργούν για λογαριασμό του μέρους που παρέχει βοήθεια·

               β)

               αναλαμβάνει την ευθύνη χειρισμού των νομικών διαδικασιών και απαιτήσεων τρίτων κατά του μέρους που παρέχει βοήθεια ή κατά προσώπων ή άλλων νομικών οντοτήτων που ενεργούν για λογαριασμό του μέρους που παρέχει βοήθεια·

               γ)

               απαλλάσσει πάσης ευθύνης το μέρος που παρέχει βοήθεια ή τα πρόσωπα ή άλλες νομικές οντότητες που ενεργούν για λογαριασμό του μέρους που παρέχει βοήθεια, όσον αφορά τις διαδικασίες και απαιτήσεις που αναφέρονται στο στοιχείο β) και

               δ)

               αποζημιώνει το μέρος που παρέχει βοήθεια ή τα πρόσωπα ή άλλες νομικές οντότητες που ενεργούν για λογαριασμό του μέρους που παρέχει βοήθεια, σε περίπτωση:

                           i)

                           θανάτου ή σωματικής βλάβης μελών του προσωπικού του μέρους που παρέχει βοήθεια, ή προσώπων που ενεργούν για λογαριασμό του,

                           ii)

                           ζημίας ή απώλειας μη αναλώσιμων στοιχείων εξοπλισμού ή υλικών που χρησιμοποιούνται για την παροχή βοήθειας,

         εξαιρουμένων των περιπτώσεων δόλου των ατόμων που προκάλεσαν τον θάνατο, τη σωματική βλάβη, την απώλεια ή ζημία.
   3.   Το παρόν άρθρο δεν αποκλείει την καταβολή αντισταθμίσεων ή αποζημιώσεων προβλεπόμενων από τις εφαρμοστέες διεθνείς συμφωνίες ή εθνικές νομοθετικές διατάξεις οιουδήποτε κράτους.
   4.   Καμία διάταξη του παρόντος άρθρου δεν υποχρεώνει το κράτος που ζητεί βοήθεια να εφαρμόσει την παράγραφο 2, εξολοκλήρου ή εν μέρει, στους υπηκόους ή μόνιμους κατοίκους του.
   5.   Κατά τη στιγμή της υπογραφής, κύρωσης, αποδοχής ή έγκρισης της παρούσας σύμβασης ή προσχώρησης σ’ αυτήν, ένα κράτος δύναται να δηλώσει:

               α)

               ότι δεν θεωρεί ότι δεσμεύεται, πλήρως ή εν μέρει, από την παράγραφο 2·

               β)

               ότι δεν θα εφαρμόζει την παράγραφο 2, εξολοκλήρου ή εν μέρει, σε περιπτώσεις βαρείας αμέλειας των ατόμων που προκάλεσαν τον θάνατο, τη σωματική βλάβη, την απώλεια ή ζημία.

         6.   Ένα κράτος μέρος το οποίο έχει κάνει δήλωση σύμφωνα με την παράγραφο 5 δύναται ανά πάσα στιγμή να την ανακαλέσει μέσω κοινοποίησης προς τον θεματοφύλακα.
   Άρθρο 11
   Παύση της βοήθειας
   Το κράτος που ζητεί βοήθεια ή το μέρος που παρέχει βοήθεια δύναται, ανά πάσα στιγμή, κατόπιν κατάλληλων διαβουλεύσεων και μέσω γραπτής κοινοποίησης, να ζητήσει την παύση της βοήθειας που λαμβάνει ή παρέχει δυνάμει της παρούσας σύμβασης. Μετά την υποβολή τέτοιου αιτήματος, τα ενδιαφερόμενα μέρη προβαίνουν σε διαβουλεύσεις μεταξύ τους για να καθορίσουν τις κατάλληλες ενέργειες με σκοπό την ομαλή λήξη της παροχής βοήθειας.
   Άρθρο 12
   Σχέση με άλλες διεθνείς συμφωνίες
   Η παρούσα σύμβαση δεν επηρεάζει τα αμοιβαία δικαιώματα και υποχρεώσεις που έχουν τα κράτη μέρη δυνάμει υφιστάμενων διεθνών συμφωνιών σχετικών με τα ζητήματα που καλύπτει η παρούσα σύμβαση, ή δυνάμει μελλοντικών διεθνών συμφωνιών που θα συναφθούν σύμφωνα με το αντικείμενο και τον σκοπό της παρούσας σύμβασης.
   Άρθρο 13
   Διευθέτηση διαφορών
   1.   Σε περίπτωση διαφοράς μεταξύ κρατών μερών ή μεταξύ κράτους μέρους και του Οργανισμού ως προς την ερμηνεία ή την εφαρμογή της παρούσας σύμβασης, τα μέρη της διαφοράς προβαίνουν σε διαβουλεύσεις με σκοπό τη διευθέτηση της διαφοράς μέσω διαπραγματεύσεων ή μέσω κάθε άλλου κοινά αποδεκτού ειρηνικού μέσου.
   2.   Εάν η σχετική διαφορά μεταξύ κρατών μερών δεν είναι δυνατό να διευθετηθεί εντός ενός έτους από το αίτημα διεξαγωγής των διαβουλεύσεων που προβλέπονται στην παράγραφο 1, παραπέμπεται, κατ’ αίτηση οιουδήποτε εκ των μερών της διαφοράς, σε διαιτησία ή στο Διεθνές Δικαστήριο προς έκδοση απόφασης. Σε περίπτωση που τα μέρη διαφοράς παραπεμφθείσας σε διαιτησία δεν επιτύχουν, εντός έξι μηνών από την ημερομηνία υποβολής της αίτησης διαιτησίας, να συμφωνήσουν επί της οργάνωσης της διαιτησίας, οιοδήποτε εκ των μερών δύναται να ζητήσει από τον Πρόεδρο του Διεθνούς Δικαστηρίου ή από τον Γενικό Γραμματέα των Ηνωμένων Εθνών να ορίσει έναν ή περισσότερους διαιτητές. Σε περίπτωση αλληλοσυγκρουόμενων αιτήσεων από τα μέρη της διαφοράς, προτεραιότητα έχει η αίτηση προς τον Γενικό Γραμματέα των Ηνωμένων Εθνών.
   3.   Κατά τη στιγμή της υπογραφής, κύρωσης, αποδοχής ή έγκρισης της παρούσας σύμβασης ή προσχώρησης σ’ αυτήν, ένα κράτος δύναται να δηλώσει ότι δεν θεωρεί ότι δεσμεύεται από τη μία ή την άλλη διαδικασία διευθέτησης των διαφορών που προβλέπονται στην παράγραφο 2. Τα άλλα κράτη μέρη δεν δεσμεύονται από διαδικασία διευθέτησης διαφορών προβλεπόμενη στην παράγραφο 2 έναντι ενός κράτους μέρους για το οποίο ισχύει μια τέτοια δήλωση.
   4.   Ένα κράτος μέρος το οποίο έχει κάνει δήλωση σύμφωνα με την παράγραφο 3 δύναται ανά πάσα στιγμή να την ανακαλέσει μέσω κοινοποίησης προς τον θεματοφύλακα.
   Άρθρο 14
   Έναρξη ισχύος
   1.   Η παρούσα σύμβαση είναι ανοικτή για υπογραφή από όλα τα κράτη και από τη Ναμίμπια, εκπροσωπούμενη από το συμβούλιο των Ηνωμένων Εθνών για τη Ναμίμπια, στην έδρα του Διεθνούς Οργανισμού Ατομικής Ενέργειας στη Βιέννη και στην έδρα των Ηνωμένων Εθνών στη Νέα Υόρκη, από τις 26 Σεπτεμβρίου 1986 και από τις 6 Οκτωβρίου 1986 αντιστοίχως, έως την έναρξη ισχύος της ή για διάστημα δώδεκα μηνών, εφόσον το διάστημα αυτό είναι μεγαλύτερο.
   2.   Κάθε κράτος και η Ναμίμπια, εκπροσωπούμενη από το συμβούλιο των Ηνωμένων Εθνών για τη Ναμίμπια, δύναται να δηλώσει συναίνεση δέσμευσης από την παρούσα σύμβαση είτε διά υπογραφής, είτε διά της κατάθεσης πράξης κύρωσης, αποδοχής ή έγκρισης κατόπιν υπογραφής υποκείμενης σε κύρωση, αποδοχή ή έγκριση, είτε δια της κατάθεσης πράξης προσχώρησης. Οι πράξεις κύρωσης, αποδοχής, έγκρισης ή προσχώρησης κατατίθενται στον θεματοφύλακα.
   3.   Η παρούσα σύμβαση αρχίζει να ισχύει τριάντα ημέρες από τη δήλωση συναίνεσης δέσμευσης εκ μέρους τριών κρατών.
   4.   Για κάθε κράτος το οποίο δηλώνει συναίνεση δέσμευσης από την παρούσα σύμβαση μετά την έναρξη ισχύος της, η παρούσα σύμβαση τίθεται σε ισχύ έναντι αυτού τριάντα ημέρες μετά την ημερομηνία δήλωσης συναίνεσης.

               5.

                           α)

                           Η παρούσα σύμβαση είναι ανοικτή στην προσχώρηση, όπως προβλέπεται στο παρόν άρθρο, διεθνών οργανισμών και οργανισμών περιφερειακής ολοκλήρωσης που συγκροτούνται από κυρίαρχα κράτη, οι οποίοι έχουν αρμοδιότητα διαπραγμάτευσης, σύναψης και εφαρμογής διεθνών συμφωνιών στα θέματα που καλύπτονται από την παρούσα σύμβαση.

                           β)

                           Σε θέματα εμπίπτοντα στην αρμοδιότητά τους, οι εν λόγω οργανισμοί, ενεργώντας ιδίως ονόματι, ασκούν τα δικαιώματα και πληρούν τις υποχρεώσεις που η παρούσα σύμβαση προβλέπει για τα κράτη μέρη.

                           γ)

                           Όταν καταθέτει την πράξη προσχώρησής του ένας τέτοιος οργανισμός κοινοποιεί στο θεματοφύλακα μια δήλωση που καταδεικνύει την έκταση της αρμοδιότητάς του σε ό,τι αφορά τα θέματα που καλύπτονται από την παρούσα σύμβαση.

                           δ)

                           Ένας τέτοιος οργανισμός δεν διαθέτει επιπλέον ψήφο πέραν εκείνων των κρατών μελών του.

         Άρθρο 15
   Προσωρινή εφαρμογή
   Ένα κράτος δύναται, κατά την υπογραφή της παρούσας σύμβασης ή σε μεταγενέστερη ημερομηνία η οποία προηγείται της έναρξης ισχύος της παρούσας σύμβασης έναντι του κράτους αυτού, να δηλώσει ότι θα εφαρμόσει την παρούσα σύμβαση σε προσωρινή βάση.
   Άρθρο 16
   Τροποποιήσεις
   1.   Κάθε κράτος μέρος δύναται να προτείνει τροποποιήσεις της παρούσας σύμβασης. Η προτεινόμενη τροποποίηση υποβάλλεται στον θεματοφύλακα, ο οποίος τη γνωστοποιεί αμέσως σε όλα τα άλλα κράτη μέρη.
   2.   Εάν η πλειονότητα των κρατών μερών ζητήσουν από τον θεματοφύλακα να συγκαλέσει διάσκεψη προς εξέταση των προτεινόμενων τροποποιήσεων, ο θεματοφύλακας προσκαλεί όλα τα κράτη μέρη να παραστούν σε διάσκεψη για τον σκοπό αυτό, η οποία αρχίζει τριάντα τουλάχιστον ημέρες μετά την έκδοση των προσκλήσεων. Κάθε τροποποίηση που εγκρίνεται στη διάσκεψη με πλειοψηφία δύο τρίτων του συνόλου των κρατών μερών καταγράφεται σε πρωτόκολλο, το οποίο ανοίγει για υπογραφή από όλα τα κράτη μέρη στη Βιέννη και στη Νέα Υόρκη.
   3.   Το πρωτόκολλο αρχίζει να ισχύει τριάντα ημέρες από της δηλώσεως συναίνεσης δέσμευσης εκ μέρους τριών κρατών. Για κάθε κράτος το οποίο δηλώνει συναίνεση δέσμευσης από το πρωτόκολλο μετά την έναρξη ισχύος του, το πρωτόκολλο τίθεται σε ισχύ έναντι του κράτους αυτού τριάντα ημέρες μετά την ημερομηνία δήλωσης συναίνεσης.
   Άρθρο 17
   Καταγγελία
   1.   Οιοδήποτε κράτος μέρος δύναται να καταγγείλει την παρούσα σύμβαση με γραπτή κοινοποίηση προς τον θεματοφύλακα.
   2.   Η καταγγελία παράγει αποτελέσματα ένα έτος από την ημερομηνία παραλαβής της κοινοποίησης από τον θεματοφύλακα.
   Άρθρο 18
   Θεματοφύλακας
   1.   Ο γενικός διευθυντής του Οργανισμού είναι ο θεματοφύλακας της παρούσας σύμβασης.
   2.   Ο γενικός διευθυντής του Οργανισμού κοινοποιεί αμέσως στα κράτη μέρη και σε όλα τα άλλα κράτη:

               α)

               κάθε υπογραφή της παρούσας σύμβασης ή οιουδήποτε τροποποιητικού πρωτοκόλλου·

               β)

               κάθε κατάθεση πράξης κύρωσης, αποδοχής, έγκρισης ή προσχώρησης που αφορά την παρούσα σύμβαση ή οιοδήποτε τροποποιητικό πρωτόκολλο·

               γ)

               κάθε δήλωση ή ανάκληση δήλωσης δυνάμει των άρθρων 8, 10 και 13·

               δ)

               κάθε δήλωση προσωρινής εφαρμογής της παρούσας σύμβασης δυνάμει του άρθρου 15·

               ε)

               την έναρξη ισχύος της παρούσας σύμβασης και κάθε τροποποίησης αυτής· και

               στ)

               κάθε καταγγελία δυνάμει του άρθρου 17.

         Άρθρο 19
   Αυθεντικά κείμενα και επικυρωμένα αντίγραφα
   Το πρωτότυπο της παρούσας σύμβασης, του οποίου τα κείμενα στην αραβική, κινεζική, αγγλική, γαλλική, ρωσική και ισπανική γλώσσα θεωρούνται εξίσου αυθεντικά, κατατίθεται στον γενικό διευθυντή του Διεθνούς Οργανισμού Ατομικής Ενέργειας ο οποίος διαβιβάζει επικυρωμένα αντίγραφα στα κράτη μέρη και σε όλα τα άλλα κράτη.
   ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο, υπέγραψαν την παρούσα σύμβαση, η οποία είναι ανοικτή για υπογραφή όπως προβλέπεται στην παράγραφο 1 του άρθρου 14.
   ΕΓΚΡΙΘΗΚΕ από τη γενική διάσκεψη του Διεθνούς Οργανισμού Ατομικής Ενέργειας, συνελθούσα σε ειδική σύνοδο στη Βιέννη, την εικοστή έκτη Σεπτεμβρίου του έτους χίλια εννιακόσια ογδόντα έξι.


Avis juridique important

|

32003D0451

Απόφαση αριθ. 451/2003/ΕΚ του Ευρωπαϊκού Κοινοβουλίου και του Συμβουλίου, της 27ης Φεβρουαρίου 2003, για την τροποποίηση της απόφασης αριθ. 253/2000/ΕΚ για τη θέσπιση του δευτέρου σταδίου του προγράμματος κοινοτικής δράσης στον τομέα της εκπαίδευσης "Σωκράτης"

Επίσημη Εφημερίδα αριθ. L 069 της 13/03/2003 σ. 0006 - 0007

Απόφαση αριθ. 451/2003/ΕΚ του Ευρωπαϊκού Κοινοβουλίου και του Συμβουλίουτης 27ης Φεβρουαρίου 2003για την τροποποίηση της απόφασης αριθ. 253/2000/ΕΚ για τη θέσπιση του δευτέρου σταδίου του προγράμματος κοινοτικής δράσης στον τομέα της εκπαίδευσης "Σωκράτης"ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 149 και 150,την πρόταση της Επιτροπής(1),τη γνώμη της Ευρωπαϊκής Οικονομικής και Κοινωνικής Επιτροπής(2),Αφού ζητήθηκε η γνώμη της Επιτροπής των Περιφερειών,Αποφασίζοντας με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Στο μέρος IV τμήμα Β σημείο 2 του παραρτήματος της απόφασης αριθ. 253/2000/ΕΚ του Ευρωπαϊκού Κοινοβουλίου και του Συμβουλίου(4) προβλέπεται ότι οι κοινοτικές χρηματοδοτικές ενισχύσεις που χορηγούνται για σχέδια βάσει του προγράμματος κοινοτικής δράσης στον τομέα της εκπαίδευσης "Σωκράτης", στο εξής καλούμενο "πρόγραμμα" δεν υπερβαίνουν υπό κανονικές συνθήκες το 75 % του συνολικού κόστους του σχεδίου, εκτός από την περίπτωση των συνοδευτικών μέτρων.(2) Στην απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 1995, για τη θέσπιση του προγράμματος κοινοτικής δράσης "Σωκράτης"(5), δεν καθορίζεται κάποιο ελάχιστο επίπεδο συγχρηματοδότησης.(3) Δεν είναι δυνατή η υλοποίηση σχεδίων στο πλαίσιο των αποκεντρωμένων δράσεων του προγράμματος χωρίς σημαντική συμβολή, με τη μορφή διάθεσης χρόνου του προσωπικού και υποδομής, από την πλευρά των οργανισμών που συμμετέχουν στο σχέδιο. Οι κοινοτικές ενισχύσεις που χορηγούνται στα σχέδια αυτά δεν καλύπτουν δαπάνες που αφορούν την εν λόγω συμβολή του προσωπικού, αλλά μπορούν να καλύπτουν έως και το 100 % άλλων δαπανών που ανακύπτουν για την υλοποίηση των σχεδίων.(4) Αυτά τα σχέδια αφορούν κυρίως μικρά ιδρύματα, όπως σχολεία και ιδρύματα εκπαίδευσης ενηλίκων, τα οποία γενικά διαθέτουν περιορισμένους διοικητικούς πόρους.(5) Η Κοινότητα δεν ζητούσε έως τώρα από ιδρύματα που συμμετέχουν σε σχέδια στο πλαίσιο των αποκεντρωμένων δράσεων του προγράμματος να υποβάλουν πληροφορίες σχετικά με το κόστος της συμβολής του προσωπικού που απασχολούν για την υλοποίηση των σχεδίων.(6) Τα ποσά που χορηγήθηκαν ως κοινοτική ενίσχυση για την χρηματοδότηση σχεδίων στο πλαίσιο των αποκεντρωμένων δράσεων του προγράμματος είναι μικρά, και ήταν κατά μέσον όρο 3315 ευρώ το 2000.(7) Το Ευρωπαϊκό Κοινοβούλιο, στο ψήφισμά του της 28ης Φεβρουαρίου 2002 σχετικά με την εφαρμογή του προγράμματος "Σωκράτης", έχει εκφράσει επιφυλάξεις όσον αφορά τις δυσανάλογα επαχθείς διοικητικές διαδικασίες για τους υποψηφίους που ζητούν επιδοτήσεις μικρού ποσού, ιδίως στο πλαίσιο της δράσης Comenius, και κάλεσε την Επιτροπή να προτείνει τα απαραίτητα νομοθετικά μέτρα για την κατάργηση της υποχρέωσης συγχρηματοδότησης για αυτού του είδους τις επιδοτήσεις.(8) Η Επιτροπή, στη Λευκή Βίβλο για τη μεταρρύθμιση της Επιτροπής, μέρος ΙΙ - πρόγραμμα δράσης, δεσμεύτηκε να βελτιώσει και να απλουστεύσει τις εσωτερικές και εξωτερικές διαδικασίες της, στο βαθμό που αυτές αφορούν τα άλλα θεσμικά όργανα, τα κράτη μέλη και τους πολίτες.(9) Η επιβολή στα ιδρύματα που συμμετέχουν σε σχέδια στο πλαίσιο των αποκεντρωμένων δράσεων του προγράμματος, μιας νέας υποχρέωσης συνιστάμενης στο να λογοδοτούν για το κόστος συμβολής του προσωπικού που απασχολούν στην υλοποίηση του σχεδίου, με μόνο σκοπό να αποδείξουν ότι η κοινοτική ενίσχυση δεν υπερβαίνει το 75 % του συνολικού κόστους του σχεδίου, δεν είναι σύμφωνη με τις αρχές της απλούστευσης και της αναλογικότητας.(10) Πρέπει λοιπόν να τροποποιηθεί το μέρος ΙV τμήμα Β σημείο 2 πρώτο εδάφιο του παραρτήματος της απόφασης αριθ. 253/2000/ΕΚ, έτσι ώστε να παρέχεται η απαραίτητη ευελιξία στην εφαρμογή αυτής της απαίτησης συγχρηματοδότησης,ΑΠΟΦΑΣΙΖΟΥΝ:Άρθρο 1Στο μέρος ΙV τμήμα Β σημείο 2 του παραρτήματος της απόφασης αριθ. 253/2000/ΕΚ, το πρώτο εδάφιο αντικαθίσταται από το ακόλουθο κείμενο:"Κατά κανόνα, οι κοινοτικές χρηματοδοτικές ενισχύσεις που χορηγούνται για σχέδια βάσει του παρόντος προγράμματος αποσκοπούν να αντισταθμίσουν εν μέρει τις δαπάνες που υπολογίζεται ότι θα χρειασθούν για τη διεξαγωγή των εκάστοτε δραστηριοτήτων και μπορούν ενδεχομένως να καλύπτουν κατ' ανώτατο όριο τριετή περίοδο, με επιφύλαξη περιοδικής επανεξέτασης της επιτευχθείσας προόδου. Σύμφωνα με την αρχή της συγχρηματοδότησης, η συνεισφορά του δικαιούχου μπορεί να λάβει τη μορφή παροχής του προσωπικού ή/και της υποδομής που απαιτούνται για την υλοποίηση του σχεδίου. Μπορεί να χορηγηθεί ενίσχυση προκαταβολικά, προκειμένου να υπάρχει δυνατότητα πραγματοποίησης προπαρασκευαστικών επισκέψεων για τα εν λόγω σχέδια."Άρθρο 2Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες, 27 Φεβρουαρίου 2003.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςΜ. Χρυσοχοΐδης(1) ΕΕ C 203 E της 27.8.2002, σ. 133.(2) ΕΕ C 241 της 7.10.2002, σ. 97.(3) Γνώμη που διατυπώθηκε στις 3 Σεπτεμβρίου 2002 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 27ης Φεβρουαρίου 2003.(4) ΕΕ L 28 της 3.2.2000, σ. 1.(5) ΕΕ L 87 της 20.4.1995, σ. 10· απόφαση όπως τροποποιήθηκε τελευταία από την απόφαση αριθ. 68/2000/ΕΚ (ΕΕ L 10 της 14.1.2000, σ. 1).


Avis juridique important

|

31996D0508(01)

Απόφαση του Συμβουλίου της 22ας Απριλίου 1996 για το διορισμό ενός τακτικού μέλους και τριών αναπληρωματικών μελών της συμβουλευτικής επιτροπής για την κατάρτιση των οδοντιάτρων

Επίσημη Εφημερίδα αριθ. C 136 της 08/05/1996 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Απριλίου 1996 για το διορισμό ενός τακτικού μέλους και τριών αναπληρωματικών μελών της συμβουλευτικής επιτροπής για την κατάρτιση των οδοντιάτρων (96/C 136/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την απόφαση 77/688/ΕΟΚ του Συμβουλίου, της 25ης Ιουλίου 1978, σχετικά με τη σύσταση συμβουλευτικής επιτροπής για την κατάρτιση των οδοντιάτρων (1) και ιδίως τα άρθρα 3 και 4,Εκτιμώντας:ότι, με την απόφασή του της 25ης Ιουλίου 1994 (2), το Συμβούλιο διόρισε τον κ. Luis Vicente CABEZA FERRER, τακτικό μέλος και την κα Emilia SΑNCHEZ CHAMORRO, τον κ. Jacques PERRET και την ιατρό κα Josιphine HERODE-CONRAD, αναπληρωματικά μέλη της εν λόγω επιτροπής για την περίοδο έως τις 24 Ιουλίου 1997 7ότι η ισπανική κυβέρνηση υπέδειξε την κα Emilia SΑNCHEZ CHAMORRO προς αντικατάσταση του κ. Luis Vicente CABEZA FERRER και τον κ. Federico Simon SALAZAR προς αντικατάσταση της κας Emilia SΑNCHEZ CHAMORRO 7ότι η γαλλική κυβέρνηση υπέδειξε την κα Jacqueline LEMANT προς αντικατάσταση του κ. Jacques PERRET 7ότι η λουξεμβουργιανή κυβέρνηση υπέδειξε τον ιατρό κ. Raoul DEIBENER προς αντικατάσταση της ιατρού κας Josιphine HERODE-CONRAD,ΑΠΟΦΑΣΙΖΕΙ:Άρθρο 1 Η κα Emilia SΑNCHEZ CHAMORRO διορίζεται τακτικό μέλος της συμβουλευτικής επιτροπής για την κατάρτιση των οδοντιάτρων προς αντικατάσταση του κ. Luis Vicente CABEZA FERRER, για το υπόλοιπο της θητείας του, δηλαδή έως τις 24 Ιουλίου 1997.Άρθρο 2 Ο κ. Federico Simon SALAZAR διορίζεται αναπληρωματικό μέλος της συμβουλευτικής επιτροπής των οδοντιάτρων προς αντικατάσταση της κας Emilia SΑNCHEZ CHAMORRO για το υπόλοιπο της θητείας της, δηλαδή έως της 24 Ιουλίου 1997.Άρθρο 3 Η κα Jacqueline LEMANT, διορίζεται αναπληρωματικό μέλος της συμβουλευτικής επιτροπής των οδοντιάτρων προς αντικατάσταση του κ. Jacques PERRET για το υπόλοιπο της θητείας του, δηλαδή έως τις 24 Ιουλίου 1997.Άρθρο 4 Ο ιατρός κ. Raoul DEIBENER, διορίζεται αναπληρωματικό μέλος της συμβουλευτικής επιτροπής των οδοντιάτρων προς αντικατάσταση της ιατρού κας Josιphine HERODE-CONRAD, για το υπόλοιπο της θητείας της, δηλαδή έως τις 24 Ιουλίου 1997.Λουξεμβούργο, 22 Απριλίου 1996.Για το ΣυμβούλιοΟ ΠρόεδροςW. LUCHETTI(1) ΕΕ αριθ. L 233 της 24. 8. 1978, σ. 15.(2) ΕΕ αριθ. C 221 της 9. 8. 1994, σ. 5.


title: Απόφαση (EE) 2016/1062 του Συμβουλίου, της 24ης Μαΐου 2016, για τη σύναψη, εξ ονόματος της Ευρωπαϊκής Ένωσης, της συμφωνίας σύμπραξης βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας και του πρωτόκολλου εφαρμογής της

text:
               1.7.2016

               EL

               Επίσημη Εφημερίδα της Ευρωπαϊκής Ένωσης

               L 177/1

         ΑΠΌΦΑΣΗ (EE) 2016/1062 ΤΟΥ ΣΥΜΒΟΥΛΊΟΥ
   της 24ης Μαΐου 2016
   για τη σύναψη, εξ ονόματος της Ευρωπαϊκής Ένωσης, της συμφωνίας σύμπραξης βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας και του πρωτόκολλου εφαρμογής της
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 6 δεύτερο εδάφιο στοιχείο α) και το άρθρο 218 παράγραφος 7,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Ένωση και η Δημοκρατία της Λιβερίας διαπραγματεύτηκαν συμφωνία σύμπραξης βιώσιμης αλιείας (εφεξής «συμφωνία») και πρωτόκολλο εφαρμογής της (εφεξής «πρωτόκολλο»), δυνάμει των οποίων παραχωρούνται στα ενωσιακά σκάφη αλιευτικές δυνατότητες στα ύδατα στα οποία η Δημοκρατία της Λιβερίας ασκεί κυριαρχία ή δικαιοδοσία σε θέματα αλιείας.

               (2)

               Η συμφωνία και το πρωτόκολλο υπογράφηκαν σύμφωνα με την απόφαση (ΕΕ) 2015/2312 του Συμβουλίου (2) και εφαρμόζονται προσωρινά από τις 9 Δεκεμβρίου 2015.

               (3)

               Με τη συμφωνία συστάθηκε μεικτή επιτροπή που είναι αρμόδια για την παρακολούθηση της εκτέλεσης, της ερμηνείας και της εφαρμογής της συμφωνίας. Περαιτέρω, η μεικτή επιτροπή δύναται να εγκρίνει ορισμένες τροποποιήσεις του πρωτοκόλλου. Προκειμένου να διευκολυνθεί η έγκριση των εν λόγω τροποποιήσεων, η Επιτροπή είναι σκόπιμο να εξουσιοδοτηθεί, με την επιφύλαξη ειδικών όρων, να τις εγκρίνει βάσει απλουστευμένης διαδικασίας.

               (4)

               Η συμφωνία και το πρωτόκολλο θα πρέπει να εγκριθούν,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνονται, εξ ονόματος της Ένωσης, η συμφωνία σύμπραξης βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας και το πρωτόκολλο εφαρμογής της.
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στις κοινοποιήσεις που προβλέπονται στο άρθρο 16 της συμφωνίας και στο άρθρο 13 του πρωτοκόλλου (3).
   Άρθρο 3
   Με την επιφύλαξη των διατάξεων και όρων που παρατίθενται στο παράρτημα της παρούσας απόφασης, ανατίθεται στην Επιτροπή η εξουσία να εγκρίνει, εξ ονόματος της Ένωσης, τροποποιήσεις του πρωτοκόλλου στο πλαίσιο της μεικτής επιτροπής.
   Άρθρο 4
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 24 Μαΐου 2016.

            Για το Συμβούλιο

            Ο Πρόεδρος

         A.G. KOENDERS

      (1)  Έγκριση της 10ης Μαΐου 2016 (δεν έχει ακόμη δημοσιευθεί στην Επίσημη Εφημερίδα).

      (2)  Απόφαση (ΕΕ) 2015/2312 του Συμβουλίου, της 30ής Νοεμβρίου 2015, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας Σύμπραξης Βιώσιμης Αλιείας μεταξύ της Ευρωπαϊκής Ένωσης και της Δημοκρατίας της Λιβερίας και του πρωτοκόλλου εφαρμογής της (ΕΕ L 328 της 12.12.2015, σ. 1).

      (3)  Η ημερομηνία έναρξης ισχύος της συμφωνίας και του πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

      ΠΑΡΑΡΤΗΜΑ

         Πεδίο εφαρμογής των εξουσιών που ανατίθενται και διαδικασία για τον καθορισμό της θέσης της Ένωσης στη Μεικτή Επιτροπή

                  1)

                  Η Επιτροπή εξουσιοδοτείται να διαπραγματεύεται με τη Δημοκρατία της Λιβερίας και, κατά περίπτωση και με την επιφύλαξη συμμόρφωσης προς το σημείο 3 του παρόντος παραρτήματος, να εγκρίνει τις τροποποιήσεις του πρωτοκόλλου σχετικά με τα ακόλουθα ζητήματα:

                              α)

                              επανεξέταση των αλιευτικών δυνατοτήτων και, στη συνέχεια, της σχετικής χρηματικής συνεισφοράς, καθώς και απόφαση σχετικά με την πειραματική αλιεία, σύμφωνα με τα άρθρα 6 και 7 του πρωτοκόλλου,

                              β)

                              απόφαση σχετικά με τους τρόπους τομεακής στήριξης σύμφωνα με το άρθρο 4 του πρωτοκόλλου,

                              γ)

                              απόφαση σχετικά με τα μέτρα για να εξασφαλισθεί βιώσιμη διαχείριση των αλιευτικών πόρων σύμφωνα με το άρθρο 5 παράγραφος 5 του πρωτοκόλλου,

                              δ)

                              απόφαση σχετικά με τεχνικές διατάξεις του πρωτοκόλλου και του παραρτήματος αυτού σύμφωνα με το άρθρο 6 παράγραφος 2 του πρωτοκόλλου.

                  2)

                  Στο πλαίσιο της Μεικτής Επιτροπής, η Ένωση:

                              α)

                              ενεργεί σύμφωνα με τους στόχους τους οποίους επιδιώκει η Ένωση στο πλαίσιο της κοινής αλιευτικής πολιτικής,

                              β)

                              ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση σχετικά με την εξωτερική διάσταση της κοινής αλιευτικής πολιτικής,

                              γ)

                              προωθεί θέσεις συμβατές με τους σχετικούς κανόνες τους οποίους θεσπίζουν οι περιφερειακές οργανώσεις διαχείρισης της αλιείας και στο πλαίσιο της από κοινού διαχείρισης από τα παράκτια κράτη.

                  3)

                  Όταν σκοπεύεται να ληφθεί απόφαση κατά τη διάρκεια συνεδρίασης της Μεικτής Επιτροπής σχετικά με τροποποιήσεις του πρωτοκόλλου που αναφέρονται στο σημείο 1, λαμβάνονται τα απαραίτητα μέτρα ώστε η θέση που καθορίζεται εξ ονόματος της Ένωσης να λαμβάνει υπόψη τα πλέον πρόσφατα στατιστικά, βιολογικά και λοιπά συναφή στοιχεία που διαβιβάζονται στην Επιτροπή.
                  Προς τον σκοπό αυτό και βάσει των εν λόγω δεδομένων, οι υπηρεσίες της Επιτροπής διαβιβάζουν στο Συμβούλιο ή στα προπαρασκευαστικά του όργανα, εντός επαρκούς χρονικού διαστήματος πριν από τη συνεδρίαση της Μεικτής Επιτροπής, έγγραφο στο οποίο εκτίθενται λεπτομερώς τα συγκεκριμένα στοιχεία της προτεινόμενης θέσης της Ένωσης, προς εξέταση και έγκριση.
                  Προκειμένου για τα ζητήματα που αναφέρονται στο σημείο 1 στοιχείο α), το Συμβούλιο εγκρίνει την προβλεπόμενη θέση της Ένωσης με ειδική πλειοψηφία. Στις λοιπές περιπτώσεις, η προβλεπόμενη στο προπαρασκευαστικό έγγραφο θέση της Ένωσης θεωρείται ως εγκριθείσα, εκτός εάν αντιταχθεί σε αυτήν αριθμός κρατών μελών αντίστοιχος προς τη μειοψηφία αρνησικυρίας κατά τη διάρκεια συνεδρίασης του προπαρασκευαστικού οργάνου του Συμβουλίου ή εντός προθεσμίας 20 ημερών από την παραλαβή του προπαρασκευαστικού εγγράφου, εάν αυτή προηγείται. Σε περίπτωση αντιρρήσεων, το ζήτημα παραπέμπεται στο Συμβούλιο.
                  Εάν, στο πλαίσιο επακόλουθων συνεδριάσεων, μεταξύ άλλων και επιτόπου, είναι αδύνατον να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή τα προπαρασκευαστικά του όργανα.

                  4)

                  Η Επιτροπή καλείται να λάβει, σε εύθετο χρόνο, όλα τα απαραίτητα μέτρα για να δοθεί συνέχεια στην απόφαση της Μεικτής Επιτροπής, συμπεριλαμβανομένης, κατά περίπτωση, της δημοσίευσης της σχετικής απόφασης στην Επίσημη Εφημερίδα της Ευρωπαϊκής Ένωσης και της υποβολής τυχόν προτάσεων αναγκαίων για την εφαρμογή της εν λόγω απόφασης.


title: 2009/914/ΕΚ: Απόφαση του Συμβουλίου, της 30ής Νοεμβρίου 2009 , για την τροποποίηση της απόφασης της Εκτελεστικής Επιτροπής η οποία συγκροτήθηκε δυνάμει της Σύμβασης Σένγκεν του 1990, σχετικά με την τροποποίηση του δημοσιονομικού κανονισμού για τις δαπάνες εγκατάστασης και λειτουργίας της δομής τεχνικής υποστήριξης του Συστήματος Πληροφοριών Σένγκεν (C.SIS)

text:
               10.12.2009

               EL

               Επίσημη Εφημερίδα της Ευρωπαϊκής Ένωσης

               L 323/6

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 30ής Νοεμβρίου 2009
   για την τροποποίηση της απόφασης της Εκτελεστικής Επιτροπής η οποία συγκροτήθηκε δυνάμει της Σύμβασης Σένγκεν του 1990, σχετικά με την τροποποίηση του δημοσιονομικού κανονισμού για τις δαπάνες εγκατάστασης και λειτουργίας της δομής τεχνικής υποστήριξης του Συστήματος Πληροφοριών Σένγκεν (C.SIS)
   (2009/914/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,
   Έχοντας υπόψη το άρθρο 119 της σύμβασης για την εφαρμογή της Συμφωνίας του Σένγκεν, της 14ης Ιουνίου 1985, μεταξύ των κυβερνήσεων των κρατών της Οικονομικής Ένωσης Μπενελούξ, της Ομοσπονδιακής Δημοκρατίας της Γερμανίας και της Δημοκρατίας της Γαλλίας σχετικά με τη σταδιακή κατάργηση των ελέγχων στα κοινά σύνορα (σύμβαση Σένγκεν του 1990) (1),
   Εκτιμώντας τα εξής:

               (1)

               Οι διατάξεις του άρθρου 119 της σύμβασης Σένγκεν του 1990 προβλέπουν ότι τα συμβαλλόμενα μέρη φέρουν από κοινού τα έξοδα εγκατάστασης και λειτουργίας της υπηρεσίας τεχνικής υποστήριξης που αναφέρονται από τις διατάξεις του άρθρου 92 παράγραφος 3.

               (2)

               Οι οικονομικές υποχρεώσεις που προκύπτουν από την εγκατάσταση και τη λειτουργία της υπηρεσίας τεχνικής υποστήριξης («C.SIS»)ρυθμίζονται από ειδικό δημοσιονομικό κανονισμό, όπως τροποποιήθηκε από την απόφαση της Εκτελεστικής Επιτροπής Σένγκεν, της 15ης Δεκεμβρίου 1997, σχετικά με την τροποποίηση του δημοσιονομικού κανονισμού που αφορά το C.SIS (2) (στο εξής «δημοσιονομικός κανονισμός C.SIS»).

               (3)

               Ο δημοσιονομικός κανονισμός C.SIS εφαρμόζεται στη Δανία, Φινλανδία και Σουηδία, καθώς και στην Ισλανδία και Νορβηγία δυνάμει της απόφασης 2000/777/ΕΚ του Συμβουλίου (3), στην Τσεχική Δημοκρατία, τη Δημοκρατία της Εσθονίας, τη Δημοκρατίας της Λετονίας, τη Δημοκρατία της Λιθουανίας, τη Δημοκρατία της Ουγγαρίας, τη Δημοκρατία της Μάλτας, τη Δημοκρατία της Πολωνίας, τη Δημοκρατία της Σλοβενίας και τη Σλοβακική Δημοκρατία δυνάμει της απόφασης 2007/471/ΕΚ του Συμβουλίου (4), καθώς και στην Ελβετία δυνάμει της απόφασης 2008/421/ΕΚ του Συμβουλίου (5).

               (4)

               Η Βουλγαρία και η Ρουμανία θα ενταχθούν στο Σύστημα Πληροφοριών Σένγκεν πρώτης γενιάς (SIS 1+) σε ημερομηνία που θα καθορισθεί από το Συμβούλιο σύμφωνα με το άρθρο 4 παράγραφος 2 της Πράξης Προσχώρησης του 2005, στο πλαίσιο του SIS 1+.

               (5)

               Από την εν λόγω ημερομηνία και στο εξής, η Βουλγαρία και η Ρουμανία θα πρέπει συμμετέχουν στον δημοσιονομικό κανονισμό C.SIS.

               (6)

               Είναι εύλογο η Βουλγαρία και η Ρουμανία να συνεισφέρουν στις ιστορικές δαπάνες του C.SIS. Ωστόσο, εφόσον εντάχθηκαν στην Ευρωπαϊκή Ένωση μόλις το 2007, κρίνεται σκόπιμο να συνεισφέρουν στις ιστορικές δαπάνες εγκατάστασης του C.SIS από την 1η Ιανουαρίου 2007. Κρίνεται επίσης εύλογο να συνεισφέρουν στις ιστορικές δαπάνες λειτουργίας από την 1η Ιανουαρίου 2010.

               (7)

               Το Λιχνενστάιν θα συμμετάσχει στις διατάξεις του κεκτημένου του Σένγκεν σχετικά με το σύστημα πληροφοριών Σένγκεν από ημερομηνία που θα ορισθεί από το Συμβούλιο σύμφωνα με το άρθρο 10 του Πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν. Από αυτήν την ημερομηνία, το Λιχτενστάιν θα πρέπει να συμμετάσχει στον δημοσιονομικό κανονισμό C.SIS.

               (8)

               Είναι εύλογο το Λιχτενστάιν να συνεισφέρει στις ιστορικές δαπάνες. Ωστόσο, εφόσον το Πρωτόκολλο υπεγράφη στις 28 Φεβρουαρίου 2008, κρίνεται σκόπιμο να συνεισφέρει στις ιστορικές δαπάνες εγκατάστασης του C.SIS από την 1η Ιανουαρίου 2008. Κρίνεται επίσης λογικό να συνεισφέρει στις δαπάνες λειτουργίας από την 1η Ιανουαρίου 2010.

               (9)

               Όσον αφορά την Ισλανδία και τη Νορβηγία, η παρούσα απόφαση αποτελεί περαιτέρω ανάπτυξη των διατάξεων του κεκτημένου του Σένγκεν κατά την έννοια της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών χωρών με την υλοποίηση, την εφαρμογή και την ανάπτυξη του κεκτημένου του Σένγκεν (6), η οποία εμπίπτει στον τομέα που αναφέρεται στο άρθρο 1, σημείο Ζ της απόφασης 1999/437/ΕΚ του Συμβουλίου της 17ης Μαΐου 1999 σχετικά με ορισμένες λεπτομέρειες εφαρμογής της συμφωνίας (7).

               (10)

               Όσον αφορά την Ελβετία, η παρούσα απόφαση αποτελεί περαιτέρω ανάπτυξη των διατάξεων του κεκτημένου του Σένγκεν κατά την έννοια της συμφωνίας που συνήφθη μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (8), η οποία εμπίπτει στον τομέα που αναφέρεται στο άρθρο 1, σημείο Ζ της απόφασης 1999/437/ΕΚ σε συνδυασμό με το άρθρο 3 των αποφάσεων 2008/146/ΕΚ (9) και 2008/149/ΔΕΑ (10) του Συμβουλίου.

               (11)

               Όσον αφορά το Λιχνενστάιν, η παρούσα απόφαση αποτελεί περαιτέρω ανάπτυξη των διατάξεων του κεκτημένου του Σένγκεν κατά την έννοια του πρωτοκόλλου που συνήφθη μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχνενστάιν για την προσχώρηση του Πριγκιπάτου του Λιχνενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση των εφαρμογών και την ανάπτυξη του κεκτημένου του Σένγκεν, η οποία εμπίπτει στον τομέα που αναφέρεται στο άρθρο 1, σημείο Ζ της απόφασης 1999/437/ΕΚ σε συνδυασμό με το άρθρο 3 των αποφάσεων 2008/261/ΕΚ (11) και 2008/262/ΔΕΑ (12) του Συμβουλίου.

               (12)

               Το Ηνωμένο Βασίλειο συμμετέχει σε αυτή την απόφαση, σύμφωνα με το άρθρο 5 του πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, το οποίο προσαρτάται υ στη Συνθήκη για την Ευρωπαϊκή Ένωση και στη Συνθήκη περί ιδρύσεως της Ευρωπαϊκής Κοινότητας και σύμφωνα με το άρθρο 8 παράγραφος 2 της απόφασης 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (13).

               (13)

               Η Ιρλανδία συμμετέχει στην παρούσα απόφαση, σύμφωνα με το άρθρο 5 του πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη περί ιδρύσεως της Ευρωπαϊκής Κοινότητας και σύμφωνα με το άρθρο 6 παράγραφος 2 της απόφασης 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (14).

               (14)

               Όσον αφορά τη Δημοκρατία της Κύπρου, η παρούσα απόφαση αποτελεί πράξη βασιζόμενη στο κεκτημένο του Σένγκεν ή άλλως σχετιζόμενη με αυτό κατά την έννοια του άρθρου 3 παράγραφος 2 της Πράξης Προσχώρησης του 2003.

               (15)

               Η παρούσα απόφαση αποτελεί πράξη βασιζόμενη στο κεκτημένο του Σένγκεν ή άλλως σχετιζόμενη με αυτό κατά την έννοια του άρθρου 4 παράγραφος 2 της Πράξης Προσχώρησης του 2005,

         ΑΠΟΦΑΣΙΖΕΙ:
   Άρθρο 1
   Στον τίτλο Ι, σημείο 3 του δημοσιονομικού κανονισμού (C.SIS)προστίθενται οι ακόλουθες περιπτώσεις:

               «—

               όσον αφορά τη Βουλγαρία και τη Ρουμανία, η συνεισφορά υπολογίζεται μόνον με βάση τις δαπάνες εγκατάστασης του C.SIS από 1ης Ιανουαρίου 2007. Τα κράτη αυτά συμμετέχουν επίσης στις δαπάνες λειτουργίας του C.SIS από την 1η Ιανουαρίου 2010,

               —

               όσον αφορά το Λιχτενστάιν, η συνεισφορά αυτή υπολογίζεται μόνον με βάση τις δαπάνες εγκατάστασης του C.SIS από 1ης Ιανουαρίου 2008. Το Λιχτενστάιν συμμετέχει επίσης στις δαπάνες λειτουργίας του C.SIS από την 1η Ιανουαρίου 2010».

         Άρθρο 2
   Στην τελευταία παράγραφο του Τίτλου ΙΙ, σημείο 2 και στην όγδοη παράγραφο του Τίτλου ΙΙΙ, σημείο 2, ο δικαιούχος αντικαθίσταται ως εξής:

      «Ministére de l’interieur, Direction des systémes d’information et de communications
      (Υπουργείο Εσωτερικών, Διεύθυνση συστημάτων πληροφόρησης και επικοινωνιών)»

   Άρθρο 3
   Στην απόφαση, οι όροι «φράγκα» και «γαλλικά φράγκα» αντικαθίστανται από τον όρο «ευρώ».
   Άρθρο 4
   Οι τροπολογίες όσον αφορά το Λιχτενστάιν παράγουν αποτέλεσμα μόλις τεθεί σε ισχύ το πρωτόκολλο μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν.
   Άρθρο 5
   Η παρούσα απόφαση παράγει αποτελέσματα από την ημέρα της έκδοσής της.
   Δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 30 Νοεμβρίου 2009.

            Για το Συμβούλιο

            Η Πρόεδρος

         B. ASK

      (1)  ΕΕ L 239, 22.9.2000, σ. 19.

      (2)  ΕΕ L 239, 22.9.2000, σ. 444.

      (3)  EE L 309, 9.12.2000, σ. 24.

      (4)  EE L 179, 7.7.2007, σ. 46.

      (5)  EE L 149, 7.6.2008, σ. 74.

      (6)  ΕΕ L 176, 10.7.1999, σ. 36.

      (7)  ΕΕ L 176, 10.7.1999, σ. 31.

      (8)  ΕΕ L 53, 27.2.2008, σ. 52.

      (9)  Απόφαση 2008/146/ΕΚ του Συμβουλίου, της 28ης Ιανουαρίου 2008, για τη σύναψη εξ ονόματος της Ευρωπαϊκής Κοινότητας της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 53, 27.2.2008, σ. 1).

      (10)  Απόφαση 2008/149/ΔΕΥ του Συμβουλίου, της 28ης Ιανουαρίου 2008,για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 53, 27.2.2008, σ. 50).

      (11)  Απόφαση 2008/261/ΕΚ του Συμβουλίου, της 28ης Φεβρουαρίου 2008, για την υπογραφή, εξ ονόματος της Ευρωπαϊκής Κοινότητας, και για την προσωρινή εφαρμογή ορισμένων διατάξεων του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (ΕΕ L 83, 26.3.2008, σ. 3).

      (12)  Απόφαση 2008/261/ΕΚ του Συμβουλίου, της 28ης Φεβρουαρίου 2008, για την υπογραφή, εξ ονόματος της Ευρωπαϊκής Κοινότητας, και για την προσωρινή εφαρμογή ορισμένων διατάξεων του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (ΕΕ L 83, 26.3.2008, σ. 5).

      (13)  ΕΕ L 131, 1.6.2000, σ. 43.

      (14)  ΕΕ L 64, 7.3.2002, σ. 20.


Avis juridique important

|

31985D0506

85/506/ΕΟΚ, Ευρατόμ: Απόφαση του Συμβουλίου της 4ης Νοεμβρίου 1985 για τη σύναψη συμφωνίας—πλαισίου επιστημονικής και τεχνικής συνεργασίας μεταξύ των Ευρωπαϊκών Κοινοτήτων και του Βασιλείου της Σουηδίας

Επίσημη Εφημερίδα αριθ. L 313 της 22/11/1985 σ. 0001 - 0001 Ισπανική ειδική έκδοση: Κεφάλαιο 16 τόμος 2 σ. 0028  Πορτογαλική ειδική έκδοση : Κεφάλαιο 16 τόμος 2 σ. 0028

ΣΥΜΒΟΥΛΙΟ - ΑΠΟΦΑΣΗ ΤΟΥ ΣΥΜΒΟΥΛΙΟΥ της 4ης Νοεμβρίου 1985 για τη  σύναψη συμφωνίας-πλαισίου επιστημονικής και τεχνικής συνεργασίας μεταξύ των  Ευρωπαϊκών Κοινοτήτων και του Βασιλείου της Σουηδίας(85/506/ΕΟΚ,  Ευρατόμ)ΙΙ(Πράξεις για την ισχύ των οποίων απαιτείται δημοσίευση)ΤΟ ΣΥΜΒΟΥΛΙΟ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής  Οικονομικής Κοινότητας,τη συνθήκη για την ίδρυση της Ευρωπαϊκής Κοινότητας  Ατομικής Ενέργειας,τη σύσταση της Επιτροπής,Εκτιμώντας ότι πρέπει να εγκριθεί η  συμφωνία-πλαίσιο επιστημονικής και τεχνικής συνεργασίας μεταξύ των Ευρωπαϊκών  Κοινοτήτων και του Βασιλείου της Σουηδίας,ΑΠΟΦΑΣΙΖΕΙ:ρθρο 1Η συμφωνία-πλαίσιο  επιστημονικής και τεχνικής συνεργασίας μεταξύ των Ευρωπαϊκών Κοινοτήτων και του  Βασιλείου της Σουυηδίας εγκρίνεται εξ ονόματος της Ευρωπαϊκής Οικονομικής  Κοινότητας.Το κείμενο της συμφωνίας-πλαισίου επισυνάπτεται στην παρούσα  απόφαση.ρθρο 2Ο Πρόεδρος του Συμβουλίου προβαίνει στη γνωστοποίηση που  προβλέπει το άρθρο 13 της συμφωνίας-πλαισίου.Βρυξέλλες, 4 Νοεμβρίου 1985.Για το  ΣυμβούλιοΟ ΠρόεδροςR. GOEBBELSΣΥΜΦΩΝΙΑ-ΠΛΑΙΣΙΟεπιστημονικής και τεχνικής  συνεργασίας μεταξύ των Ευρωπαϊκών Κοινοτήτων και του Βασιλείου της ΣουηδίαςΗ  ΣΟΥΗΔΙΚΗ ΚΥΒΕΡΝΗΣΗ, ενεργώντας εξ ονόματος του Βασιλείου της Σουηδίας, καλούμενου  εφεξής «Σουηδία»,αφενός,ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ενεργώντας εξ  ονόματος της Ευρωπαϊκής Οικονομικής Κοινότητας, καιΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ, ενεργώντας εξ ονόματος της Ευρωπαϊκής Κοινότητας Ατομικής  Ενέργειας,αφετέρου,ΕΚΤΙΜΩΝΤΑΣ:ότι, υπό την επιφύλαξη των συναφών διατάξεων των  συνθηκών για την ίδρυση των Ευρωπαϊκών Κοινοτήτων, η παρούσα συμφωνία-πλαίσιο και  κάθε αναλαμβανόμενη δράση δυνάμει της συμφωνίας αυτής δεν θα θίγουν με κανένα τρόπο  τις εξουσίες που διαθέτουν τα κράτη μέλη των Κοινοτήτων για την ανάληψη διμερών  δραστηριοτήτων με τη Σουηδία στους τομείς της επιστήμης, της τεχνολογίας, της  έρευνας και της ανάπτυξης και τη σύναψη, ενδεχομένως, συμφωνιών, προς το σκοπό  αυτό τη σημασία της επιστημονικής και τεχνικής έρευνας για τη Σουηδία και τις  Κοινότητες και το αμοιβαίο συμφέρον τους να συνεργασθούν στο συγκεκριμένο τομέα για  να χρησιμοποιηθούν καλύτερα τα διαθέσιμα μέσα και να αποφευχθεί η περιττή διπλή  απασχόληση ότι, επ’ ευκαιρία της σύσκεψης που έγινε στο Λουξεμβούργο στις 9  Απριλίου 1984, οι υπουργοί των κρατών μελών των Κοινοτήτων, οι υπουργοί των κρατών  μελών της Ελεύθερης Ζώνης Εμπορικών Συναλλαγών (ΕΖΕΣ) και η Επιτροπή, έκριναν ότι η  αυξανόμενη οικονομική αλληλεξάρτηση μεταξύ των Κοινοτήτων και των χωρών της ΕΖΕΣ,  δικαιολογεί ιδιαίτερα τη συνεργασία στον τομέα της έρευνας και ανάπτυξης και  τόνισαν την αναγκαιότητα έντασης των προσπαθειών αυτών, προκειμένου ιδίως να  προωθηθεί η κινητικότητα των ερευνητών  ότι, εξάλλου, οι υπουργοί εξέφρασαν την  επιθυμία να δοθεί ιδιαίτερη προσοχή σε ορισμένους τομείς της βιομηχανίας και των  τεχνολογιών του μέλλοντος ότι η Σουηδία και η Ευρωπαϊκή Κοινότητα νθρακα και  Χάλυβα συνήψαν, στις 26 Ιανουαρίου 1967, συμφωνία για τη δημιουργία ομάδας επαφών  για την ανταλλαγή πληροφοριών και την προώθηση της συνεργασίας στον τομέα της  επιστημονικής και τεχνικής έρευνας ότι η Σουηδία και οι Κοινότητες συνήψαν, στις  10 Μαΐου 1976, συμφωνία συνεργασίας στον τομέα της ελεγχόμενης θερμοπυρηνικής  σύντηξης και της φυσικής πλάσματος ότι η Σουηδία και οι Κοινότητες συνεργάζονται  στο πλαίσιο διαφόρων κοινοτικών προγραμμάτων έρευνας και δράσεων ότι η Σουηδία και  η Ευρωπαϊκή Οικονομική Κοινότητα συνήψαν, στις 18 Δεκεμβρίου 1981, συμφωνία  συνεργασίας για τη σύνδεση του κοινοτικού δίκτυου διαβίβασης στοιχείων (Euronet)  και του σουηδικού δίκτυου στοιχείων με σκοπό τη συλλογή πληροφοριών ότι η Σουηδία  και η Ευρωπαϊκή Οικονομική Κοινότητα συνεργάζονται επίσης στο πλαίσιο της  Ευρωπαϊκής Συνεργασίας στον τομέα της Επιστημονικής και Τεχνικής Έρευνας (COST)  και ότι προτίθενται να συνεχίσουν τις προσπάθειές τους στο συγκεκριμένο θέμα ότι η  Σουηδία και η Κοινότητες εφαρμόζουν σήμερα σημαντικά προγράμματα έρευνας σε τομείς  μεγάλης προτεραιότητας και ότι οι στόχοι των προγραμμάτων αυτών συμπίπτουν σε  μεγάλο βαθμό ότι η Σουηδία και οι Κοινότητες έχουν συμφέρον να συνεργασθούν στο  πλαίσιο ενός μεγάλου αριθμού των εν λόγω προγραμμάτων ότι, για το σκοπό αυτό,  είναι ευκταίο να καθοριστεί πλαίσιο που να συμπεριλαμβάνει το σύνολο της  συνεργασίας μεταξύ της Σουηδίας και των Κοινοτήτων στον τομέα της έρευνας και να  επιτρέπει συμμετοχή ιδιωτικών οργανισμών και επιχειρήσεων  ότι το πλαίσιο αυτό  πρέπει, εξάλλου, να προβλέπει απλές και αποτελεσματικές διαδικασίες και να έχει  δυναμικό χαρακτήρα,ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:Α. Αντικείμενο της  συμφωνίαςρθρο 1Η παρούσα συμφωνία καθορίζει το πλαίσιο για την προώθηση της  επιστημονικής και τεχνικής συνεργασίας μεταξύ της Σουηδίας και των Κοινοτήτων στους  τομείς κοινού ενδιαφέροντος που αποτελούν το αντικείμενο κοινοτικών και σουηδικών  προγραμμάτων έρευνας και ανάπτυξης.ρθρο 2Η συνεργασία μπορεί να πραγματοποιηθεί  μέσω οργανισμών και επιχειρήσεων, δημόσιου ή ιδιωτικού χαρακτήρα, που συμμετέχουν  στη Σουηδία και στις Κοινότητες, στα προγράμματα έρευνας που αναφέρονται στο άρθρο  1.ρθρο 3Η συνεργασία μπορεί να έχει τις ακόλουθες μορφές:- τακτικές ανταλλαγές  απόψεων σχετικά με τις κατευθύνσεις και τις προτεραιότητες της πολιτικής της  έρευνας στη Σουηδία και στις Κοινότητες, καθώς και με το σχεδιασμό της,-  ανταλλαγές απόψεων σχετικά με τις προοπτικές και την ανάπτυξη συνεργασίας,-  διαβίβαση πληροφοριών οι οποίες προκύπτουν από τη συνεργασία που προβλέπεται από  την παρούσα συμφωνία,- συντονισμός προγραμμάτων και σχεδίων που εφαρμόζονται στη  Σουηδία και τις Κοινότητες,- συμμετοχή σε κοινά προγράμματα ή υποπρογράμματα και  υλοποίηση κοινών δράσεων που πραγματοποιήθηκαν στη Σουηδία και τις  Κοινότητες.ρθρο 4Η συνεργασία μπορεί να πραγματοποιηθεί με τους ακόλουθους  τρόπους:- κοινές συσκέψεις,- επισκέψεις και ανταλλαγές ερευνητών, μηχανικών και  τεχνικών,- τακτικές και συνεχείς επαφές μεταξύ των υπευθύνων προγραμμάτων ή  σχεδίων,- συμμετοχή εμπειρογνωμόνων σε σεμινάρια, συμπόσια και ημερίδες,-  συμμετοχή σε κοινά προγράμματα ή υποπρογράμματα και κοινές δράσεις,- διάθεση  εγγράφων και ανακοίνωση των αποτελεσμάτων των εργασιών που αναλαμβάνονται στο  πλαίσιο της συνεργασίας.ρθρο 5Η συνεργασία μπορεί να τροποποιηθεί και να  διευρυνθεί οποτεδήποτε με κοινή συμφωνία των συμβαλλομένων μερών.Β. Πραγματοποίηση  της συνεργασίαςρθρο 6Η συνεργασία που προβλέπεται από την παρούσα συμφωνία  μπορεί να πραγματοποιηθεί μέσω των κατάλληλων συμφωνιών.ρθρο 7Στις συμφωνίες  που αναφέρονται στο άρθρο 6, καθορίζονται οι μορφές και τα μέσα των δράσεων  συνεργασίας, ,καθώς και:- οι στόχοι και το επιστημονικό και τεχνικό περιεχόμενο,-  οι κανόνες που αφορούν τη διάδοση γνώσεων και την πνευματική ιδιοκτησία,- οι  διατάξεις που αφορούν την κινητικότητα του προσωπικού και τη συμμετοχή αντιπροσώπων  ενός συμβαλλόμενου μέρους σε οργανισμούς του αντισυμβαλλόμενου,- οι λεπτομέρειες  της οικονομικής συμμετοχής στις συμφωνίες,- οποιαδήποτε άλλη πρόσφορη  λεπτομέρεια.ρθρο 8Οι συμφωνίες που αναφέρονται στο άρθρο 6 συνάπτονται σύμφωνα  με τις διαδικασίες που ισχύουν για τα συμβαλλόμενα μέρη.ρθρο 9Τα συμβαλλόμενα  μέρη γνωστοποιούν αμοιβαία τα ονόματα των οργανισμών και επιχειρήσεων που  αναφέρονται στο άρθρο 2 και συμμετέχουν στη συνεργασία.Γ. Μεικτή επιτροπήρθρο  10Δημιουργείται μια μεικτή επιτροπή, καλούμενη «Επιτροπή Έρευνας  Σουηδίας/Κοινοτήτων», επιφορτισμένη:- να προσδιορίζει τους τομείς που είναι  πρόσφοροι για συνεργασία και να εξετάζει κάθε μέτρο ικανό να βελτιώσει και να  προωθήσει τη συνεργασία,- να προβαίνει σε τακτικές ανταλλαγές απόψεων σχετικά με  τις κατευθύνσεις και τις προτεραιότητες της πολιτικής της έρευνας, καθώς και με το  σχεδιασμό της έρευνας στη Σουηδία και στις Κοινότητες και σχετικά με τις προοπτικές  της συνεργασίας,- να φροντίζει για την καλή εφαρμογή της παρούσας συμφωνίας.ρθρο  11Η μεικτή επιτροπή, η οποία αποτελείται από αντιπροσώπους της Επιτροπής και της  Σουηδίας, θεσπίζει τον εσωτερικό κανονισμό της.Συνέρχεται μετά από αίτηση  οιουδήποτε των συμβαλλομένων μερών, τουλάχιστον μία φορά κατ’ έτος.Δ. Ευρωπαϊκή  Κοινότητα νθρακα και Χάλυβαρθρο 12Μπορεί να συναφθεί ξεχωριστό πρωτόκολλο  μεταξύ της Ευρωπαϊκής Κοινότητας νθρακα και Χάλυβα και των κρατών μελών της  αφενός, και της Σουηδίας αφετέρου, στην περίπτωση που υπάρχει αμοιβαίο συμφέρον για  συνεργασία στους τομείς που καλύπτονται από τη συνθήκη για την ίδρυση της  Ευρωπαϊκής Κοινότητας νθρακα και Χάλυβα.Ε. Τελικές διατάξειςρθρο 13Η παρούσα  συμφωνία θα εγκρίνεται από τα συμβαλλόμενα μέρη σύμφωνα με τις διαδικασίες που  ισχύουν για καθένα από αυτά. Θα αρχίσει να ισχύει μόλις τα συμβαλλόμενα μέρη  ανακοινώσουν μεταξύ τους την ολοκλήρωση των απαραίτητων για το σκοπό αυτό  διαδικασιών.ρθρο 14Η παρούσα συμφωνία εφαρμόζεται, αφενός, στα εδάφη στα οποία  εφαρμόζεται η συνθήκη για την ίδρυση της Ευρωπαϊκής Οικονομικής Κοινότητας υπό τους  όρους που προβλέπει η συνθήκη αυτή και, αφετέρου, στο έδαφος του Βασιλείου της  Σουηδίας.ρθρο 15Η παρούσα συμφωνία είναι αορίστου διαρκείας. Κάθε συμβαλλόμενο  μέρος μπορεί να την καταγγείλει οποτεδήποτε ή να ζητήσει την αναθεώρησή της με  προειδοποίηση δώδεκα μηνών.ρθρο 16Η παρούσα συμφωνία συντάσσεται σε δύο  αντίτυπα στην αγγλική, γαλλική, γερμανική, δανική, ελληνική, ιταλική, ολλανδική και  σουηδική γλώσσα, και όλα τα κείμενα είναι εξίσου αυθεντικά.Έγινε στις .....Για το  Βασίλειο της ΣουηδίαςΓια το Συμβούλιο και την Επιτροπήτων Ευρωπαϊκών  Κοινοτήτων


Avis juridique important

|

31995D0265

95/265/ΕΚ, Ευρατόμ, ΕΚΑΧ: Απόφαση της Επιτροπής της 28ης Ιουνίου 1995 για την προσαρμογή των διορθωτικών συντελεστών που εφαρμόζονται από την 1η Ιουνίου 1993 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε χώρες εκτός της Ευρωπαϊκής Ένωσης

Επίσημη Εφημερίδα αριθ. L 163 της 14/07/1995 σ. 0040 - 0041

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουνίου 1995 για την προσαρμογή των διορθωτικών συντελεστών που εφαρμόζονται από την 1η Ιουνίου 1993 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε χώρες εκτός της Ευρωπαϊκής Ένωσης (95/265/ΕΚ, Ευρατόμ, ΕΚΑΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΚΑΧ, ΕΚ, Ευρατόμ) αριθ. 3161/94 (2), και ιδίως το άρθρο 13 δεύτερο εδάφιο του παραρτήματος X,Εκτιμώντας:ότι με τον κανονισμό (ΕΚΑΧ, ΕΚ, Ευρατόμ) αριθ. 2403/94 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1993 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε χώρες εκτός της Ευρωπαϊκής Ένωσης 7ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος X του κανονισμού υπηρεσιακής κατάστασης 7ότι πρέπει να προσαρμοστούν από 1ης Ιουνίου 1993 ορισμένοι διορθωτικοί συντελεστές, καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες χώρες εκτός της Ευρωπαϊκής Ένωσης, ανώτερη του 5 % μετά τον τελευταίο καθορισμό ή προσαρμογή,ΑΠΟΦΑΣΙΖΕΙ:Άρθρο μόνο Από 1ης Ιουνίου 1993 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε χώρες εκτός της Ευρωπαϊκής Ένωσης και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.Οι ισοτιμίες για τον υπολογισμό αυτών των αποδοχών είναι αυτές που χρησιμοποιούνται για την εκτέλεση του προϋπολογισμού της Ευρωπαϊκής Ένωσης κατά το μήνα που προηγείται της ημερομηνίας θέσης σε εφαρμογή της παρούσας απόφασης, δηλαδή το Μάϊο του 1993.Βρυξέλλες, 28 Ιουνίου 1995.Για την ΕπιτροπήHans VAN DEN BROEKΜέλος της Επιτροπής(1) ΕΕ αριθ. L 56 της 4. 3. 1968, σ. 1.(2) ΕΕ αριθ. L 335 της 23. 12. 1994, σ. 1.(3) ΕΕ αριθ. L 257 της 5. 10. 1994, σ. 1.(4) ΕΕ αριθ. 228 της 9. 9. 1993, σσ. 39 έως 48.ΠΑΡΑΡΤΗΜΑ >ΘΕΣΗ ΠΗΝΑΚΑ>


Avis juridique important

|

31994D0762

94/762/ΕΚ: Απόφαση του Συμβουλίου της 21ης Νοεμβρίου 1994 για τους κανόνες διάδοσης των αποτελεσμάτων της έρευνας από τα ειδικά προγράμματα έρευνας και τεχνολογικής ανάπτυξης και επίδειξης της Ευρωπαϊκής Κοινότητας

Επίσημη Εφημερίδα αριθ. L 306 της 30/11/1994 σ. 0005 - 0007 Φινλανδική ειδική έκδοση: Κεφάλαιο 13 τόμος 27 σ. 0046  Σουηδική ειδική έκδοση: Κεφάλαιο 13 τόμος 27 σ. 0046

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Νοεμβρίου 1994 για τους κανόνες διάδοσης των αποτελεσμάτων της έρευνας από τα ειδικά προγράμματα έρευνας και τεχνολογικής ανάπτυξης και επίδειξης της Ευρωπαϊκής Κοινότητας (94/762/ΕΚ)ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130Ι σε συνδυασμό με το άρθρο 130Ξ δεύτερη παράγραφος,  την πρόταση της Επιτροπής (1),  τη γνώμη της Οικονομικής και Κοινωνικής Επιτροπής (2),  Αποφασίζοντας με τη διαδικασία του άρθρου 189Γ της συνθήκης (3),  Εκτιμώντας:  ότι ο τίτλος XV της συνθήκης προβλέπει συγκροτημένο πλαίσιο διατάξεων όσον αφορά την κοινοτική δράση στον τομέα της έρευνας και τεχνολογικής ανάπτυξης- ότι το άρθρο 130ΣΤ της συνθήκης προβλέπει ότι η Κοινότητα ενθαρρύνει τις επιχειρήσεις, συμπεριλαμβανομένων των μικρομεσαίων επιχειρήσεων, τα ερευνητικά κέντρα και τα πανεπιστήμια στις προσπάθειές τους στους τομείς της έρευνας και τεχνολογικής ανάπτυξης  υψηλής ποιότητας και ενισχύει τις προσπάθειες για συνεργασία μεταξύ τους- ότι το άρθρο 130Θ της συνθήκης προβλέπει ότι πολυετές πρόγραμμα-πλαίσιο περιλαμβάνει το σύνολο των δράσεων της Κοινότητας στον τομέα της έρευνας της τεχνολογικής ανάπτυξης και της επίδειξης (στο εξής αναφερόμενο ως "E  &  TA")- ότι το τέταρτο πρόγραμμα-πλαίσιο επί των δράσεων της Ευρωπαϊκής Κοινότητας στον τομέα της E  &  TA (1994-1998) εγκρίθηκε με την απόφαση αριθ. 1110/94/ΕΚ του Ευρωπαϊκού Κοινοβουλίου και του Συμβουλίου (4)- ότι το άρθρο 130Ι της συνθήκης αναφέρει ότι, για την εφαρμογή του πολυετούς προγράμματος-πλαισίου, το Συμβούλιο καθορίζει τους κανόνες που εφαρμόζονται στη διάδοση των αποτελεσμάτων της έρευνας- ότι το άρθρο 130Θ της συνθήκης προβλέπει ότι το πολυετές πρόγραμμα-πλαίσιο τίθεται σε εφαρμογή μέσω ειδικών προγραμμάτων E  &  TA  τα οποία θεσπίζονται σύμφωνα με την παράγραφο 4 του εν λόγω άρθρου- ότι οι δραστηριότητες για τη διάδοση γνώσεως που προκύπτει από τα ειδικά προγράμματα διεξάγονται κατά συγκροτημένο και συντονισμένο τρόπο- ότι τέτοιου είδους συγκρότηση πρέπει να βασίζεται σε γενικούς κανόνες οι οποίοι εγγυώνται την προστασία των εννόμων συμφερόντων των συμβαλλομένων μερών και δικαιωμάτων που συνδέονται με την επίτευξη και εκμετάλλευση των αποτελεσμάτων της E  &  TA, καθώς  και με την εκμετάλλευσή τους σύμφωνα με τα συμφέροντα της Κοινότητας, λαμβάνοντας ιδίως υπόψη τους στόχους ενίσχυσης της διεθνούς ανταγωνιστικότητας της κοινοτικής βιομηχανίας και την οικονομική και κοινωνική συνοχή- ότι το άρθρο 130Μ της συνθήκης αναφέρει ότι, κατά την εφαρμογή του εν λόγω προγράμματος-πλαισίου, η Κοινότητα μπορεί να προβλέπει συνεργασία στον τομέα της κοινοτικής έρευνας, τεχνολογικής ανάπτυξης και επίδειξης με τρίτες χώρες ή διεθνείς οργανισμούς-  ότι το τέταρτο πρόγραμμα-πλαίσιο 1994 έως 1998 προβλέπει τέτοιου είδους συνεργασία- ότι είναι αναγκαίο να ληφθεί αυτό υπόψη κατά τον καθορισμό των κανόνων για τη διάδοση των αποτελεσμάτων της έρευνας- ότι είναι απαραίτητο να δίνεται η δυνατότητα στα ειδικά προγράμματα E  &  TA να διευκρινίζουν, να συμπληρώνουν ή να υποβάλλουν σε προϋποθέσεις ή περιορισμούς, τους κανόνες που θεσπίζονται με την παρούσα απόφαση, ώστε να διαδίδονται τα αποτελέσματα της E   &  TA στο βαθμό που χρειάζεται για την εφαρμογή στόχων ή μέτρων που αφορούν ειδικά τα προγράμματα αυτά- ότι οι δραστηριότητες E  &  TA  πρέπει να τίθενται σε εφαρμογή σύμφωνα με τις αρχές της ορθής δημοσιονομικής διαχείρισης, και ιδίως της επίτευξης οικονομιών και της οικονομικής αποδοτικότητας, όπως προβλέπονται στο δημοσιονομικό κανονισμό που  εφαρμόζεται στο γενικό προϋπολογισμό των Ευρωπαϊκών Κοινοτήτων,  ΑΠΟΦΑΣΙΖΕΙ:   Άρθρο 1  Για την εφαρμογή ειδικών προγραμμάτων έρευνας και τεχνολογικής ανάπτυξης και επίδειξης (E  &  TA), τα οποία θεσπίζονται σύμφωνα με το άρθρο 130Θ παράγραφος 4 της συνθήκης, οι ακόλουθοι κανόνες πρέπει να εφαρμόζονται με την επιφύλαξη των  προϋπαρχόντων δικαιωμάτων για τη διάδοση και εκμετάλλευση γνώσεως η οποία προκύπτει από τα ειδικά προγράμματα E  &  TA (στο εξής αναφερομένη ως "γνώση"):  α) η γνώση που προκύπτει από άμεσες δράσεις ή από δράσεις το κόστος των οποίων αναλαμβάνεται εξ ολοκλήρου από την Κοινότητα αποτελεί, καταρχήν, ιδιοκτησία της Κοινότητας.  Η γνώση που προκύπτει από εργασίες οι οποίες διεξάγονται στο πλαίσιο συμβάσεως κοινής δαπάνης αποτελεί ιδιοκτησία των αναδόχων, συμπεριλαμβανομένης, ενδεχομένως, της Κοινότητας, οι οποίοι διεξάγουν τις εργασίες (στο εξής αναφερόμενοι ως "οι ανάδοχοι").  Συμφωνούν μεταξύ τους όσον αφορά ιδιαίτερες ρυθμίσεις σχετικά με την εν λόγω ιδιοκτησία- β) η γνώση η οποία μπορεί να χρησιμοποιηθεί σε βιομηχανική ή εμπορική εφαρμογή προστατεύεται με οποιονδήποτε κατάλληλο τρόπο στο βαθμό ο οποίος απαιτείται υπό το πρίσμα των συμφερόντων της Κοινότητας και των αναδόχων και σύμφωνα με οιαδήποτε  εφαρμοζόμενη νομοθεσία ή σύμβαση- γ) απαιτείται από την Κοινότητα και τους αναδόχους να εκμεταλλεύονται τη γνώση που βρίσκεται στην κατοχή τους ή να την εκμεταλλεύονται μέσω τρίτων, σύμφωνα με τα συμφέροντα της Κοινότητας, λαμβάνοντας ιδίως υπόψη τα ακόλουθα:  - τον στόχο της ενίσχυσης της διεθνούς ανταγωνιστικότητας της κοινοτικής βιομηχανίας και - τον στόχο της ενίσχυσης της οικονομικής και κοινωνικής συνοχής της Κοινότητας και - τις ανάγκες άλλων κοινοτικών πολιτικών για την υποστήριξη των οποίων διεξάγονται οι δραστηριότητες E  &  TA και - την ύπαρξη συμφωνιών επιστημονικής και τεχνικής συνεργασίας μεταξύ της Κοινότητας και τρίτων χωρών ή διεθνών οργανισμών- δ) η γνώση η οποία ανήκει στην Κοινότητα πρέπει να διατίθεται στους αναδόχους και σε ενδιαφερόμενους τρίτους οι οποίοι είναι εγκατεστημένοι στην Κοινότητα ή σε τρίτες χώρες οι οποίες είναι συνδεδεμένες και συνεισφέρουν οικονομικά για την εφαρμογή του  σχετι κού ειδικού προγράμματος μέσω συμφωνίας που έχει συναφθεί με την Κοινότητα σύμφωνα με το άρθρο 130Μ της συνθήκης, και οι οποίες αναλαμβάνουν να την εκμεταλλευτούν, είτε άμεσα είτε μέσω τρίτων, σύμφωνα με τα συμφέροντα της Κοινότητας. Η παροχή  γνώσεων πρέπει να υπόκειται σε κατάλληλες προϋποθέσεις, ιδίως όσον αφορά την καταβολή αμοιβών.  Οι ανάδοχοι πρέπει να θέτουν στη διάθεση αλλήλων, καθώς και στη διάθεση ενδιαφερομένων τρίτων σύμφωνα με συμβατικά οριζόμενες προϋποθέσεις, τη γνώση που ευρίσκεται στην κατοχή τους, μαζί με τυχόν πληροφορίες απαραίτητες για τη χρήση της, υπό την  προϋπόθεση ότι προστατεύονται τα συμφέροντα της Κοινότητας και τα έννομα συμφεροντα των αναδόχων, συμπεριλαμβανομένων εκείνων που αφορούν τη χρησιμοποίηση γενικών ενημερωτικών στοιχείων- ε) η Επιτροπή διασφαλίζει ότι γνώση κατάλληλη προς διάδοση σύμφωνα με τους συμβατικούς όρους, διαδίδεται ή δημοσιεύεται είτε από την ίδια την Επιτροπή είτε από τους αναδόχους, χωρίς περιορισμούς, εκτός από εκείνους που επιβάλλονται από την ανάγκη  προστασίας της πνευματικής και βιομηχανικής ιδιοκτησίας, του απορρήτου ή των εννόμων εμπορικών συμφερόντων.  Ο συντονίζων ανάδοχος κάθε σχεδίου E  &  TA υποχρεούται να υποβάλει σχέδιο διάδοσης, περίληψη του οποίου συμπεριλαμβάνεται στην πρόταση που υποβάλλεται ως απάντηση σε πρόσκληση για κοινοτική δράση E  &  TA.   Άρθρο 2  1.  Η Επιτροπή θεσπίζει τις ρυθμίσεις για την εφαρμογή των κανόνων που ορίζονται στο άρθρο 1.  2.  Η Επιτροπή επικουρείται από επιτροπή που απαρτίζεται από εκπροσώπους των κρατών μελών και της οποίας προεδρεύει ο αντιπρόσωπος της Επιτροπής.  3.  Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή γνωμοδοτεί εντός προθεσμίας που δύναται να καθορίσει ο πρόεδρος ανάλογα με το επείγον του θέματος. Η γνώμη διατυπώνεται με την πλειοψηφία που  προβλέπεται στο άρθρο 148 παράγραφος 2 της συνθήκης στην περίπτωση αποφάσεων που καλείται να λάβει το Συμβούλιο κατόπιν προτάσεως της Επιτροπής. Οι ψήφοι των αντιπροσώπων των κρατών μελών στα πλαίσια της επιτροπής σταθμίζονται κατά τον τρόπο που  προβλέπει το εν λόγω άρθρο. Ο πρόεδρος δεν ψηφίζει.  4. α) Η Επιτροπή θεσπίζει τα προβλεπόμενα μέτρα όταν συμφωνούν με τη γνώμη της επιτροπής- β) εφόσον τα προβλεπόμενα μέτρα δεν συμφωνούν με τη γνώμη της Επιτροπής ή εφόσον δεν διατυπωθεί γνώμη, η Επιτροπή υποβάλλει, αμελλητί, στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο ενεργεί με ειδική πλειοψηφία.  Εάν, κατά τη λήξη της περιόδου των τριών μηνών από την παραπομπή του ζητήματος στο Συμβούλιο, το Συμβούλιο δεν έχει αποφασίσει, τα προτεινόμενα μέτρα θεσπίζονται από την Επιτροπή.   Άρθρο 3  Στο βαθμό που απαιτείται για την εκπλήρωση των στόχων ή την εκτέλεση μέτρων που αφορούν ειδικό πρόγραμμα, οι κανόνες οι θεσπιζόμενοι με την παρούσα απόφαση είναι δυνατόν να διατυπωθούν λεπτομερέστερα, να συμπληρωθούν ή να υποβληθούν σε  προϋποθέσεις ή περιορισμούς με την απόφαση που θεσπίζει το ειδικό πρόγραμμα.   Άρθρο 4  1.  Η ετήσια έκθεση την οποία υποβάλλει η Επιτροπή στο Ευρωπαϊκό Κοινοβούλιο και στο Συμβούλιο, σύμφωνα με το άρθρο 4 παράγραφος 1 της απόφασης αριθ. 1110/94/ΕΚ, περιέχει πληροφορίες σχετικά με την εφαρμογή της παρούσας απόφασης.  2.  Η παρούσα απόφαση εφαρμόζεται σε δραστηριότητες απορρέουσες από το τέταρτο πολυετές πρόγραμμα-πλαίσιο 1994 έως 1998.  Προ της λήξεως του προγράμματος που αναφέρεται στο πρώτο εδάφιο, η Επιτροπή υποβάλλει στο Συμβούλιο έκθεση σχετικά με την εφαρμογή της παρούσας απόφασης, συνοδευόμενη από τις δέουσες προτάσεις για παράταση ή προσαρμογή.  Βρυξέλλες, 21 Νοεμβρίου 1994 Για το Συμβούλιο Ο Πρόεδρος M. WISSMANN  (1) ΕΕ αριθ. C 81 της 18. 3. 1994, σ. 15.(2) ΕΕ αριθ. C 295 της 22. 10. 1994, σ. 31.(3) Γνώμη του Ευρωπαϊκού Κοινοβουλίου της 5ης Μαΐου 1994 (ΕΕ αριθ. C  205 της 25. 7. 1994, σ. 315), κοινή θέση του Συμβουλίου της 18ης Ιουλίου 1994 (ΕΕ αριθ. C  244 της 31. 8. 1994, σ. 71) και απόφαση του Ευρωπαϊκού Κοινοβουλίου της 27ης Οκτωβρίου 1994 (ΕΕ αριθ. C 323 της 21. 11. 1994).(4) ΕΕ αριθ. L 126 της 18. 5. 1994, σ. 1.


Avis juridique important

|

32003D0019(01)

2004/45/ΕΚ: Απόφαση της Ευρωπαϊκής Κεντρικής Τραπεζας, της 18ης Δεκεμβρίου 2003, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές Τράπεζες (ΕΚΤ/2003/19)

Επίσημη Εφημερίδα αριθ. L 009 της 15/01/2004 σ. 0031 - 0031

Απόφαση της Ευρωπαϊκής Κεντρικής Τραπεζαςτης 18ης Δεκεμβρίου 2003σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές Τράπεζες(ΕΚΤ/2003/19)(2004/45/ΕΚ)ΤΟ ΓΕΝΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 48,Εκτιμώντας τα ακόλουθα:(1) Η απόφαση ΕΚΤ/1998/14, της 1ης Δεκεμβρίου 1998, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των μη συμμετεχόντων κρατών μελών(1) καθόρισε το ποσοστό της εγγραφής στο κεφάλαιο της Ευρωπαϊκής Κεντρικής Τράπεζας (ΕΚΤ), το οποίο οι εθνικές κεντρικές τράπεζες (ΕθνΚΤ) των κρατών μελών που δεν προτίθεντο να υιοθετήσουν το ευρώ την 1η Ιανουαρίου 1999 όφειλαν να καταβάλουν ως συμβολή στις δαπάνες λειτουργίας της ΕΚΤ.(2) Η απόφαση ΕΚΤ/2003/17, της 18ης Δεκεμβρίου 2003, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας(2) αναπροσαρμόζει, με ισχύ από 1ης Ιανουαρίου 2004, τις σταθμίσεις που αποδίδονται στις ΕθνΚΤ στην κλείδα κατανομής για την εγγραφή στο κεφάλαιο της ΕΚΤ (στο εξής "σταθμίσεις στην κλείδα κατανομής" και "κλείδα κατανομής" αντίστοιχα).(3) Η προσαρμοσμένη κλείδα κατανομής απαιτεί την έκδοση νέας απόφασης της ΕΚΤ που να καταργεί την απόφαση ΕΚΤ/1998/14 από την 1η Ιανουαρίου 2004 και να καθορίζει το ποσοστό της εγγραφής στο κεφάλαιο της ΕΚΤ, το οποίο οι ΕθνΚΤ των κρατών μελών που δεν θα έχουν υιοθετήσει το ευρώ έως την 1η Ιανουαρίου 2004 (στο εξής "μη συμμετέχουσες ΕθνΚΤ") θα πρέπει να καταβάλουν την 1η Ιανουαρίου 2004,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Ύψος και τρόπος καταβολής κεφαλαίουKάθε μη συμμετέχουσα ΕθνΚΤ καταβάλλει το 5 % της εγγραφής της στο κεφάλαιο της ΕΚΤ την 1η Ιανουαρίου 2004. Συνεπώς, λαμβανομένων υπόψη των σταθμίσεων στην κλείδα κατανομής που περιγράφονται στο άρθρο 2 της απόφασης ΕΚΤ/2003/17, κάθε μη συμμετέχουσα ΕθνΚΤ καταβάλλει την 1η Ιανουαρίου 2004 το ποσό που αναγράφεται παραπλεύρως της επωνυμίας της ως εξής:>ΘΕΣΗ ΠΙΝΑΚΑ>Άρθρο 2Αναπροσαρμογή καταβεβλημένου κεφαλαίουΚάθε μη συμμετέχουσα ΕθνΚΤ έχει ήδη καταβάλει το 5 % του μεριδίου συμμετοχής της στο εγγεγραμμένο κεφάλαιο της ΕΚΤ την 1η Ιουνίου 1998 βάσει της απόφασης ΕΚΤ/1998/14. Λαμβανομένου υπόψη του γεγονότος αυτού, και ανάλογα με την περίπτωση, είτε η μη συμμετέχουσα ΕθνΚΤ μεταβιβάζει ένα συμπληρωματικό ποσό στην ΕΚΤ είτε η ΕΚΤ μεταβιβάζει ένα ποσό στη μη συμμετέχουσα ΕθνΚΤ, προκειμένου να προκύψουν τα ποσά που καθορίζονται στον πίνακα του άρθρου 1. Οι μεταβιβάσεις αυτές πραγματοποιούνται σύμφωνα με τις λεπτομερείς διατάξεις που καθορίζονται στην απόφαση ΕΚΤ/2003/20 της 18ης Δεκεμβρίου 2003 σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου(3).Άρθρο 3Τελικές διατάξεις1. H απόφαση ΕΚΤ/1998/14 καταργείται από την 1η Ιανουαρίου 2004.2. Η παρούσα απόφαση αρχίζει να ισχύει στις 19 Δεκεμβρίου 2003.3. Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης.Φρανκφούρτη επί Μάιν, 18 Δεκεμβρίου 2003.Για το γεvικό συμβούλιο της ΕΚΤJean-Claude Trichet(1) ΕΕ L 110 της 28.4.1999, σ. 33.(2) Βλέπε σελίδα 27 της παρούσας Επίσημης Εφημερίδας.(3) Βλέπε σελίδα 32 της παρούσας Επίσημης Εφημερίδας.


title: 2010/811/ΕΕ: Απόφαση του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (αίτηση EGF/2010/018 DE/Heidelberger Druckmaschinen από τη Γερμανία)

text:
               28.12.2010

               EL

               Επίσημη Εφημερίδα της Ευρωπαϊκής Ένωσης

               L 342/23

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 15ης Δεκεμβρίου 2010
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (αίτηση EGF/2010/018 DE/Heidelberger Druckmaschinen από τη Γερμανία)
   (2010/811/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη δημοσιονομική πειθαρχία και τη χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται λόγω των μεγάλων διαρθρωτικών αλλαγών που επιφέρει η παγκοσμιοποίηση στο παγκόσμιο εμπόριο και για να τους βοηθήσει να επανενταχθούν στην αγορά εργασίας.

               (2)

               Για τις αιτήσεις που υποβάλλονται μετά την 1η Μαΐου 2009 το πεδίο εφαρμογής του ΕΤΠ επεκτάθηκε, ώστε να περιλαμβάνει και τη στήριξη σε απολυθέντες εργαζομένους η απόλυση των οποίων ήταν άμεση συνέπεια της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ μέχρι το ποσό των 500 εκατ. ευρώ ετησίως.

               (4)

               Στις 27 Μαΐου 2010 η Γερμανία υπέβαλε αίτηση κινητοποίησης του ΕΤΠ λόγω απολύσεων στην επιχείρηση Heidelberger Druckmaschinen, και τη συμπλήρωσε με πρόσθετες πληροφορίες για το διάστημα έως τις 1 Ιουλίου 2010. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, σύμφωνα με το άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 8 308 555 ευρώ.

               (5)

               Επομένως, πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Γερμανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2010, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 8 308 555 ευρώ σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 15 Δεκεμβρίου 2010.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         O. CHASTEL

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: 2009/123/ΕΚ: Απόφαση του Συμβουλίου, της 10ης Φεβρουαρίου 2009 , περί διορισμού στην Επιτροπή των Περιφερειών ενός αναπληρωματικού μέλους από την Πορτογαλία

text:
               13.2.2009

               EL

               Επίσημη Εφημερίδα της Ευρωπαϊκής Ένωσης

               L 42/17

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 10ης Φεβρουαρίου 2009
   περί διορισμού στην Επιτροπή των Περιφερειών ενός αναπληρωματικού μέλους από την Πορτογαλία
   (2009/123/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της πορτογαλικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1).

               (2)

               Μία θέση αναπληρωματικού μέλους της Επιτροπής των Περιφερειών έμεινε κενή μετά τη λήξη της θητείας του κ. Vasco CORDEIRO,

         ΑΠΟΦΑΣΙΖΕΙ:
   Άρθρο 1
   Διορίζεται αναπληρωματικό μέλος στην Επιτροπή των Περιφερειών για το εναπομένον διάστημα της τρέχουσας εντολής, ήτοι έως τις 25 Ιανουαρίου 2010:

               —

               ο κ. André Jorge DIONÍSIO BRADFORD, Secretário Regional da Presidência, Ponta Delgada, Açore.

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 10 Φεβρουαρίου 2009.

            Για το Συμβούλιο

            Ο Πρόεδρος

         M. KALOUSEK

      (1)  ΕΕ L 56 της 25.2.2006, σ. 75.